Satu-Satunya Organ Yang Tiada Ganti

Manusia yang mengalami masalah organ tidak lagi perlu risau, kerana sains telah membolehkan pemindahan sebagai jalan penyelesaian.

Jantung bermasalah boleh digantikan dengan jantung didermakan. Hati tidak berfungsi pun begitu, hanya memerlukan penderma bersesuaian. Begitu juga dengan kes kegagalan ginjal atau buah pinggang, kedua kes ini boleh dicari penderma.

Hanya organ bernama otak sahaja belum mempunyai jalan, kerana risiko kegagalan terlalu tinggi.

Namun ada satu lagi organ yang boleh dipindahkan, akan tetapi ada kesan berpanjangan selepas daripada pembedahan. Masalah akan timbul selepas daripada pembedahan.

Buah z4k4r ialah organ yang sangat penting untuk menjaminkan kemandirian apa-apa jua spesis. Di sinilah terhasilnya benih pihak lelaki yang perlu dis3ny4wakan dengan benih perempuan. Jadi jika seorang lelaki mengalami terc3der4 teruk di bahagian kem4lu4n, apakah organ tersebut boleh diganti?

Kisahnya bermula begini, seorang anggota tentera Amerika Syarikat yang bertugas di Afghanistan mengalami kec3der4an sangat teruk pada bahagian abdomen bawah disebabkan terkena l3tup4n I.E.D.

Beliau masih muda, dan sudah kehilangan “sebahagian besar daripada kem4lu4nnya” (Grady, 2018). Hospital Johns Hopkins mengasaskan sebuah kumpulan yang terdiri daripada 11 pakar pembedahan untuk menggantikan “bahagian yang hilang”

Pembedahan yang dibuat mengambil masa selama 14 jam, dan anggota tersebut menerima derma organ penting daripada seorang pes4k1t yang sudah men1ngg4l dunia.

Tetapi pembedahan ini tidak menggantikan buah z4k4rnya, yang enggan dibuat Johns Hopkins. Maka anggota tersebut perlu mengambil testosterone untuk mendapatkan hormon yang diperlukan.

Hormon ini dihasilkan oleh buah z4k4r secara semulajadi.  Ia bukan saja untuk menguatkan gelora n4fsv, kerana testosterone membantu lelaki dari segi jisim tulang, pengagihan lemak dan otot, pengeluaran sel d4r4h merah dan sebagainya (NIH, 2013).

Jadi kenapa Johns Hopkins tidak memberikan organ ini kepada anggota tersebut?

Masalahnya terletak pada etika sains. Apabila organ ini “dipasangkan”, memang betul tubuh anggota tersebut mendapat manfaat testosterone.

Tetapi anggota tersebut juga menghasilkan sperma yang masih mengandungi genetik penderma.

Memandangkan Johns Hopkins tidak mendapat izin penderma (untuk sperma yang boleh menghasilkan anak), ini menimbulkan halangan undang-undang dan etika.

Di sini jelas – inilah satu-satunya organ yang tiada ganti. Kalau penderma izinkan sekalipun, sperma dalam organ tersebut bukan milik penerima.

Tiada kandungan genetik apatah lagi DNA yang mengaitkan penerima dengan “anak”nya sendiri.

Ia sangat berlainan untuk dibandingkan dengan pendermaan organ lain, kerana buah z4k4r boleh menghasilkan bahan genetik untuk digunakan secara turun-temurun.

Malah menurut pakar terlibat, anggota tersebut yang mengetahui realiti ini enggan menerima buah z4k4r. Jadi mereka akur dengan permintaannya (juga tuntutan etika).

Malah pakar pembedahan mungkin menimbangkan pemindahan buah z4k4r dan membuat vasektomi sekali.

Dalam hal ini pun, timbul isu etika kerana tiada izin daripada penderma. Malah penerima juga boleh menyambung semula salur sperma tanpa pengetahuan.

Jadi di sini jelas bahawa buah z4k4r tidak sama sekali boleh digantikan walaupun pemindahannya boleh dibuat. Benar sekali organ ini ialah “crown jewel” yang perlu dijaga dengan baik dan rapi.

Rujukan:

Grady, D. (2018). ‘Whole Again’: A Vet M4im3d by an I.E.D. Receives a Transplanted P3n1s. The New York Times – https://www.nytimes.com/2018/04/23/health/soldier-p3n1s-transplant-ied.html?smid=tw-nytimesscience&smtyp=cur

NIH. (2013). Understanding How Testosterone Affects Men – https://www.nih.gov/news-events/nih-research-matters/understanding-how-testosterone-affects-men


Kulat Yang Menjadikan Semut Zombie

Hidupan alam semulajadi sentiasa beradaptasi dengan situasi persekitarannya untuk terus hidup dan membiak dengan jaya-nya. Kesan dari ‘survival instinct’ ini, mendorong hidupan untuk melakukan apa sahaja termasuklah membunuh hidupan yang lain.

Tetapi, tentang apa yang dilakukan oleh sejenis kulat untuk memastikan kemandirian spesis nya telah mengejutkan para saintis. Kulat tersebut ibarat seorang dalang didalam persembahan wayang kulit, mengawal tubuh mangsanya iaitu semut dan menyebabkan semut tersebut tidak lagi mempunyai ‘keinginan sendiri’ dan hanya mengikuti ‘arahan’ yang diberikan kulat tersebut, seakan-akan zombi.

Sejarah Penemuan Kulat O.unilateralis:

Kulat yang menjadi ‘protagonis’ didalam artikel ini, adalah dari spesis Ophiocordyceps unilateralis.

Kulat ini pertama kali dijumpai oleh ahli biologi dari England, Alfred Russel Wallace pada tahun 1859. Rekod yang menunjukkan penemuan “Zombie-ant-fungus” ini berdasarkan dua spesimen semut yang dijumpai Wallace di Sulawesi, Indonesia. (Haa, nak claim ke tu?).

Selain itu, Wallace turut menemui lebih banyak spesimen dari eksplorasi beliau ke hutan Amazon di Brazil, malangnya kapal yang membawa spesimen tersebut, terbakar dan karam di lautan menuju ke England.

ℹ Funfact: Wallace pernah berbalas surat dengan Charles Darwin membahaskan tentang teori evolusi. Wallace juga pernah menjejakkan kaki ke Kepulauan Melayu (Malay Archipelago) pada tahun 1854 hingga 1862 bagi menjalankan kajian, dan mengumpul spesimen.

Mengenali mangsa: Semut

Bukan semua spesis semut menjadi mangsa kepada kulat tersebut, hanya beberapa spesis sahaja iaitu semut dari spesis Camponotus, yang diberi jolokan Semut Carpenter.

Diberi jolokan ‘carpenter’ iaitu bahasa inggeris bagi tukang kayu adalah kerana semut tersebut mendiami di dalam pokok serta berada di atas kanopi pokok tinggi. Semut ini, banyak didapati di hutan beriklim tropika.

⚠Mengapa hanya semut yang menjadi mangsa dan bukannya haiwan lain?

Ini kerana, semut merupakan hidupan yang ‘berjaya’ memastikan kemandirian spesisnya, berikutan jumlah semut yang terlalu banyak.

Jumlah biojisim (biomass) semut merangkumi hampir separuh daripada keseluruhan biojisim serangga seluruh dunia. Menyebabkan ia mangsa yang sesuai bagi menjamin kemandirian spesis kulat tersebut.

*Biojisim= berat keseluruhan sesuatu hidupan didalam sesebuah kawasan/habitat.

Bagaimana kulat menjangkiti semut & Proses-proses yang berlaku setelah semut dijangkiti kulat.

Diketahui umum bahawa semut mempunyai hierarki didalam koloni nya. Ia terbahagi kepada 3 iaitu ratu, semut tentera, dan pekerja. Ratu semut tugasnya menghasilkan telur. Manakala pekerja akan mencari makanan di lantai hutan sambil dijaga oleh semut tentera.

Berbalik kepada artikel, semut pekerja yang sedang mencari makanan di lantai hutan, terdedah kepada spora kulat tersebut. Spora itu kemudian bertindak merembeskan enzim yang mendedahkan bahagian dalam semut itu. Perkara ini menyebabkan kulat bertindak menanamkan diri dan hidup di dalam badan semut. Untuk beberapa ketika, kulat tersebut akan terus membesar dari dalam rangka semut.

Apabila kulat telah mencapai tahap untuk membiak, ia akan ‘mengarahkan’ semut untuk turun dari kanopi pokok yang kering tersebut, untuk ke kawasan lembap dan suhu yang sesuai berhampiran lantai hutan. Ia bagi menjamin pertumbuhan sihat kulat tersebut.

⚠Soalan ini mungkin bermain di fikiran anda; Bagaimana kulat mengawal pergerakan semut tersebut?

Seperti yang kita tahu, segala pergerakan dikawal oleh otak melalui isyarat elektrik yang dihantar ke otot. Akan tetapi, ia berlainan bagi kulat ini berdasarkan kajian yang dibuat.

Dibawah pemerhatian mikroskop elektron (mikroskop terbesar dan tercanggih), ke atas rangka semut yang telah mati akibat jangkitan kulat ini, didapati bahawa otak semut tidak diganggu kulat dan hanya anggota badan serta organ tidak penting sahaja dikawal. Mengapa bukan otak? Ia supaya semut terus kekal hidup lama walaupun telah dijangkiti, sehingga tempoh untuk kulat membiak.

Saintis berpendapat bahawa kulat tersebut merembeskan toksin neuron (saraf) yang berupaya mengawal saraf serta otot anggota badan semut tersebut untuk mengikut kehendaknya.

Berdasarkan pemerhatian, keadaan semut ketika dikawal @ menjadi zombi ini seperti orang yang mabuk todi. Jalannya tersengguk-sengguk serta adakalanya berjalan dalam bulatan. (kesian si semut).

Seakan-akan ‘diprogram’, setelah semut tiba di kawasan lembap, kira-kira 25 sentimeter dari lantai hutan, semut kemudian akan berjalan menuju ke bahagian bawah daun dan akan menghadap ke arah utara daun tersebut.

Kemudian, tepat pada waktu tengahari, semut tersebut akan menggunakan mandibel (rahangnya) untuk menggigit urat utama daun sehinggakan mandibelnya tertutup rapat. Para saintis memberi gelaran kepada perbuatan ini (lockjaw). Ia dilakukan sebegitu supaya semut tersebut tidak jatuh ke lantai hutan bagi menjamin perlepasan spora kulat baru berlaku dengan berjaya.⚠ Bagaimana ia berlaku tepat pada tengahari setiap kali?

Saintis berpendapat bahawa genetik kulat memainkan peranan di dalam hal ini. Informasi telah ‘diprogram’ kedalam urutan genetik kulat tersebut memberinya ‘panduan’.

Selepas gigitan terakhir semut itu, 3-6 jam kemudian, tamat lah riwayat seekor semut yang menjadi mangsa kulat.

Pembiakan kulat

Selepas sekurang-kurangnya 3 hari kematian semut, batang utama kulat yang dipanggil stroma dan hifa (hyphae) kulat akan mula tumbuh melalui bahagian belakang kepala semut itu.

Ketika itu, bahagian penting kulat iaitu akarnya, masih berada didalam rangka semut untuk melindunginya. Kulat akan menghadam kesemua organ dalaman semut, bagi membekalkan nutrien untuk kulat terus membesar.

Setelah matang sepenuhnya, kulat akan melepaskan spora baru ke lantai hutan. Menanti semut yang baru untuk menjadi mangsa kawalannya.

Anggaran kawasan taburan spora kulat tersebut adalah sekitar 10 kaki persegi dari tempat perlepasan spora. Ia boleh diibaratkan sebagai jerangkap samar atau lapangan periuk api bagi semut yang kurang bernasib baik.

Rujukan:

Harmon, Katherine. (2009). Fungus Makes Zombie Ants Do All the Work. The Sciences. https://www.scientificamerican.com/article/fungus-makes-zombie-ants/

Sample, Ian. (2011). Fungi that create ‘zombie ants’ discovered in Brazilian jungle. The Guardian. https://amp.theguardian.com/science/2011/mar/02/fungi-zombie-ants-amazon

Andrews, Robin. (2017). That Mind-Controlling Zombie Ant Fungus Is Even Creepier Than We Thought. http://www.iflscience.com/plants-and-animals/mindcontrolling-zombie-ant-fungus-creepier-thought/

Pinzone, Philip. (2017). New fossil suggests ‘zombie ants’ were around 48 million years ago. Forest Floor Narative.

Zachos, Elaina. (2017). See What’s Controlling These Zombie Ants. National Geographic. https://relay.nationalgeographic.com/proxy/distribution/public/amp/2017/11/controlling-zombie-ants-fungus-spd


Meneroka Sejarah Penderhakaan Melayu Pada Raja-Raja

Derhaka. Perkataan ini merupakan perkataan yang cukup digeruni dan dibenci oleh masyarakat Melayu. Semasa zaman pemerintahan Sultan Mansur Syah, baginda mempunyai 2 orang putera iaitu Raja Muhammad dan Raja Ahmad.

Walaupun menyayangi kedua orang puteranya itu namun dalam banyak hal Sultan Mansur suka melebihkan Raja Muhammad bahkan dalam perancangan baginda, Raja Muhammad akan menjadi penerus kepada takhta Kerajaan Melaka.

Namun malang tidak berbau. Suatu hari, Raja Muhammad telah berkuda masuk ke kampung Bendahara Paduka Raja Tun Perak dan kebetulan pada waktu itu, salah seorang anak Tun Perak yang bernama Tun Besar sedang bermain sepak raga bersama dengan kawan-kawannya.

Semasa Raja Muhammad semakin hampir dengan Tun Besar, dengan tidak sengaja bola sepak raga yang dimainkan oleh Tun Besar itu telah mengenai destar Raja Muhammad sehingga jatuh. Raja Muhammad sangat murka dan telah bertindak memb.unu.h Tun Besar sehingga menyebabkan keadaan menjadi gegak gempita.

Pengikut Tun Perak pada waktu itu telah mengambil senjata untuk mengejar Raja Muhammad bagi membalas dendam atas perbuatan tidak berperikemanusiaannya itu.

Namun perlakuan pengikut Tun Perak itu telah ditegah oleh Bendahara Melaka itu. Tun Perak mengatakan “ Hei, Hei, hendak derhakakah ke bukit?!. Hendak derhakakah ke bukit?. Nyah! Nyah! Nyah!.Kamu semua nyah! kerana istiadat hamba Melayu tidak pernah derhaka. Tetapi anak raja seorang ini janganlah kita pertuankan.” (Bukit yang dimaksudkan di sini sudah tentulah Sultan Melaka. Ini kerana istana Sultan Melaka berada di atas bukit)

Kata-kata Bendahara Paduka Raja Tun Perak ini sebenarnya sangat menarik untuk kita telusuri. Walaupun anaknya telah dizalimi dengan tidak berperikemanusiaan namun beliau tetap tenang dan melarang pengikutnya daripada derhaka kepada raja.

Sebab itulah jika ada yang mengatakan orang Melayu derhaka kepada raja maka itu adalah pandangan yang serong dan tidak betul sama sekali. Adat orang Melayu itu sangat pantang derhaka kepada raja.

Bahkan sesiapa yang dikira derhaka kepada raja bukan sahaja dib.unu.h dengan kejam sebagaimana Si Kitol dan Raja Mandeliar bahkan tapak tempat hukuman mereka juga turut dibuang ke laut. Ini menunjukkan betapa kejinya perbuatan derhaka dalam adat Melayu.

Mungkin ada yang mengatakan bahawa “ tengok tu, bukankah Si Kitol dan Raja Mandeliar itu juga menderhaka kepada raja?”. Sebenarnya jawapan kepada soalan ini sangatlah mudah:

Tetapi sebaliknya yang berlaku ialah Laksamana Khoja Hasan hanya disuruh melepaskan jawatan dan meninggalkan Melaka sahaja. Jelas apa yang dilakukan mereka ialah penipuan dan fitnah bukannya penderhakaan.

Mungkin ada yang bertanya, bagaimana dengan Laksamana Bentan Megat Seri Rama itu? Bukankah penderhakaan? Benar, apa yang dilakukan oleh Laksamana Bentan itu merupakan penderhakaan kepada Sultan namun jika diteliti, tindakannya menikam Sultan Mahmud Syah II itu merupakan tindakan balas dendam bukannya tindakan untuk menderhaka kepada Sultan.

Dengan kata lain, tindakan Laksamana Bentan menikam Sultan Mahmud II yang berada di atas tandu itu merupakan satu usaha beliau untuk menuntut bela atas kem.atian isterinya yang dib.unu.h secara kejam. Langsung tidak terdetik di hati Laksamana Bentan untuk menderhaka atau merampas kuasa Sultan.

Semasa menjalankan tugas di luar, Laksamana Bentan Megat Seri Rama telah meninggalkan isterinya iaitu Wan Anum di rumah dalam keadaan sarat  mengandung. Wan Anum pada waktu itu begitu mengidam buah nangka namun sangat sukar untuk didapati pada waktu itu sehinggalah seorang suruhan raja lalu di hadapan rumahnya dengan membawa sebiji nangka dari kebun sultan.

Wan Anum telah merayu orang suruhan raja itu untuk memberinya seulas nangka. Dengan berat hati dan rasa kasihan, pesuruh raja itu telah menebuk seulas nangka untuk diberikan kepada Wan Anum.

Apabila tiba di istana, perbuatan pesuruh raja itu telah terbongkar. Wan Anum telah dipanggil ke istana dan telah dibelah perutnya. Wan Anum meninggal namun semua yang ada di istana pada waktu itu dapat melihat dengan jelas anak dalam kandungan Wan Anum itu sedang memakan nangka tersebut.

Selepas beberapa lama, Laksamana Bentan akhirnya pulang ke rumah. Beliau akhirnya tahu bahawa isterinya telah dibu.nu.h oleh Sultan Mahmud II dengan kejam. Jadi beliau telah bertindak menikam Sultan Mahmud semasa sang Sultan itu berada di atas tandu untuk menuju ke masjid.

Tindakan Sultan Mahmud II tersebut yang mempermalukan Wan Anum tersebut merupakan tindakan yang melanggar Wa’ad yang telah dipersetujui antara Sri Tri Buana dan Demang Lebar Daun. Wa’at tersebut berbunyi:

“Maka titah Seri Teri Buana, “Apa janji yang dikehendaki oleh bapaku itu?” Maka sembah Demang Lebar Daun, “Tuanku, segala anak cucu patik sedia akan jadi hambalah ke bawah Duli Yang Dipertuan; hendaklah ia diperbaiki oleh anak cucu tuan hamba; syahadan jikalau ia berdosa, sebesar-besar dosanya sekalipun, jangan ia difadihatkan dan dinista dengan kata yang jahat-jahat; jikalau besar dosanya dib.unu.h, itupun jikalau patut pada hukum syarak”.

\Maka titah baginda, “Kabullah hamba. Akan janji bapa hamba?” Demang Lebar Daun, “Janji yang mana itu?” Maka titah Seri Teri Buana, “Hendaklah pada akhir zaman kelak anak cucu bapa jangan durhaka pada anak cucu hamba, jikalau ia zalim dan jahat pekertinya sekalupun”.

Maka sembah Demang Lebar Daun, “Baiklah tuanku, tetapi jikalau anak cucu tuanku dahulu mengubahkan dia, anak cucu patik pun mengubahkan dia”.

Maka titah Seri Teri Buana, “Baiklah, kabullah hamba akan wa’ad itu”. Maka keduanya pun bersumpah-sumpahlah, barang siapa mengubahkan perjanjiannya itu dibalik Allah Subhanahu wa Ta’ala bumbungan rumahnya ke bawah, kaki tiangnya ke atas.

Itulah sebabnya maka dianugerah akan Allah Subhanahu wa Ta’ala kepada segala raja-raja Melayu, tiada penah memberi aib pada segala hamba Melayu; jikalau sebagai mana sekalipun besar dosanya, tiada diikatnya dan digantungnya dan difadihatkannya dengan kata yang jahat.

Jikalau ada seorang raja memberi aib, itu alamat negeri akan dibinasakan Allah Subhanahu wa Ta’ala. Syahadan segala hamba Melayu pun dianugrahakan Allah Subhanahu wa Ta’ala tiada penah durhaka dan memalingkan mukanya kepada rajanya, jikalau jahat sekalipun pekertinya dan aniaya sekalipun.”

Dalam wa’at yang menjadi pengikat antara raja dan rakyat ini jelas menyatakan bahawa, sekalipun seseorang raja itu zalim atau jahat, hamba Melayu mesti taat setia kepadanya. Jika perlu dihukum maka hukumlah walaupun dengan hukuman b.un.uh.

Namun seseorang raja itu dilarang sama sekali mengaibkan hamba Melayu. Dan jika seseorang raja berbuat demikian maka negerinya akan binasa. Mungkin itulah yang berlaku ke atas negera Johor apabila kerajaan tersebut kucar kacir selepas kemangkatan Sultan Mahmud pada tahun 1699 itu.

Negara Johor berada dalam kekacauan apabila berlaku perebuatan kuasa antara Sultan dari keturunan Bendahara dengan Raja Kechil. Kemudiannya Bugis pula campur tangan dalam politik Johor.

Mungkin kisah Tun Perak dan Laksamana Bentan itu tidak mampu memuaskan hati pembaca, baiklah saya bawakan pula kisah Tun Biajid bin Hang Tuah dengan Sultan Mahmud Syah Melaka. Suatu pagi semasa cahaya masih samar-samar,

Tun Biajid telah tiba di rumahnya selepas melawat kawasan pegangannya di Merba. Semasa hampir sampai di hadapan rumahnya, beliau telah melihat Sultan Mahmud turun ditangga rumahnya. Maka tahulah Tun Biajid bahawa Sultan Mahmud telah “menanam jagung” pada isterinya.

Dalam keadaan geram, Tun Biajid telah menimbang tombak di tangannya untuk merejam Sultan Mahmud namun akhirnya beliau telah membatalkan niatnya itu.

Ini kerana Tun Biajid tidak mahu menjadi seorang yang derhaka sehingga membu.nu.h tuan sendiri. Akhirnya Tun Biajid telah menceraikan isterinya itu dan telah meletak jawatannya sebagai pegawai Melaka.

Mungkin kerana rasa bersalah, maka Sultan Mahmud Syah telah menceraikan gundiknya yang bernama Tun Iram Sendari dan dikahwinkan dengan Tun Biajid. Walaupun begitu, Tun Biajid tetap pergi meninggalkan Melaka.

Selain itu, peristiwa yang besar lainnya ialah mengenai peristiwa pemb.unu.han terhadap Bendahara Sri Maharaja Tun Mutakhir akibat fitnah daripada Raja Mandeliar dan Si Kitol. Semasa Tun Indera Segara dan Tun Sura Diraja datang untuk menjalankan perintah Sultan untuk membu.nu.hnya, Tun Hasan Temenggung cuba melawan namun ditegah oleh Tun Mutakhir.

Selain itu, Tun Mutakhir juga turut menegah pengikutnya daripada melakukan perlawanan dan sesiapa yang cuba melawan titah Sultan itu akan dituntut oleh beliau di akhirat kelak. Sehingga hampir ke hujung nyawa, Tun Mutakhir tetap menunjukkan taat setia yang tidak berbelah bahagi kepada Sultan Mahmud. Dan beliau amat takut jika dituduh sebagai penderhaka.

Selain Tun Mutakhir, anaknya iaitu Tun Hasan Temenggung, menantunya Tun Ali dan besannya Seri Nara Diraja turut dijatuhkan hukuman b.un.uh.

Dengan kedudukannya sebagai Bendahara Melaka, jika beliau mahu melarikan diri sekalipun. itu merupakan perkerjaan yang amat mudah namun Tun Mutakhir memilih untuk menerima sahaja hukuman daripada Sultan Melaka kerana takut dituduh derhaka.

Jadi jelaslah di sini bahawa adalah menjadi pantang larang bagi orang Melayu dahulu kala untuk derhaka kepada Sultan sendiri. Dalam kes Tun Biajid, walaupun telah diaibkan begitu rupa, beliau tetap memilih jalan tengah. Walaupun wa’at telah tercabut dikala dihina oleh Sultan namun beliau tetap menumpahkan taat setia.

Beliau memilih jalan lain untuk melempiaskan nafsu amarahnya itu iaitu dengan meninggalkan segala pekerjaan yang berkait dengan pentadbiran Melaka. Sebab itulah, jika ada yang mengatakan orang Melayu adalah  bangsa derhaka maka ketahuilah itu hanyalah mitos semata-mata.

Bukan hanya disebabkan adat, tetapi hukuman terhadap pengderhaka juga agak berat dalam undang-undang orang Melayu contohnya Hukum Kanun Pahang yang memperuntukkan seksaan 360 jenis seksaan urat dan 148 jenis seksaan tulang.

Ahli keluarganya pula akan dijual sebagai hamba manakala mereka yang bersuhabat dengan penderhaka pula akan dikerat lidahnya, telinganya dipasak dan matanya akan dicungkil. Ini menunjukkan bahawa masyarakat Melayu begitu benci dengan penderhakaan.


Perbezaan Kasta Dalam Titanic

Sewaktu perlayaran sulung Titanic pada tahun 1912 dahulu, pembahagian kelas kabin penumpang merupakan elemen penting di dalam pengasingan antara penumpang kaya dan miskin. Penumpang kaya merupakan golongan bangsawan, artistoskrat, jutawan dan tidak boleh bergaul dengan golongan bawahan seperti imigran dari penumpang kelas ketiga dan sebagainya, golongan bawahan ketika itu  tidak mempunyai masa makan beradab dan mereka dilayan seakan-akan haiwan ternakan yang eksklusif (walaupun dgelar eksklusif namun masih juga dilayan seperti haiwan ternakan). Bagi perspektif golongan atasan kelas pertama Titanic terhadap penumpang kelas ketiga, mereka tidak dianggap wujud dan dianggap hanya untuk memenuhi ruang kosong di dalam kapal sahaja.

Kapal perentas laut ketika zaman itu juga menwujudkan pengasingan kabin mengikut kelas.  Sistem kelas digunakan untuk menunjukkan status kewangan seseorang, dan bukannya status sosial. Sistem kelas tersebut berpandukan dari pengasingan gerabak atau koc mengikut kelas pada syarikat keretapi penumpang dimana sistem dua kelas telah diwujudkan. Sewaktu pada 1880-an dan 1890-an, pembahagian kelas terdapat dua (antara nya kelas pertama “1 st class” dan Kelas bawahan “3rd Class”) Disini, perbezaan dari segi dalaman kabin amatlah besar jurangnya. Di kelas pertama, ukiran kabin dalamannya amat mewah, makanannya juga dihidangkan didalam pinggan mangkuk mahal dan bercorak, gelas minuman kaca yang elegan dan sudu garpu set lengkap diperbuat dari perak

Sewaktu kemunculan pekerja kolar putih ataupun rakyat berpendapatan sederhana seperti guru, pengurus kilang dan hakim ini menyebabkan gaya sistem dengan dua kelas terpaksa diubah. Mereka yang berpendapatan sederhana tidak mahu bersesak tidur dengan penumpang lain dan ingin kan privasi tambahan pada masa yang sama juga mereka tidak mahu tiket kabin yang mahal dan terlalu eksklusif. Maka, keadaan ini memaksa syarikat perkapalan untuk menwujudkan kabin dengan sistem tiga kelas (1st Class, 2nd Class dan 3rd Class)

Selain dari saiz dan skalanya yang besar, kapal Titanic juga tidak terlepas pandang dari segi layanan  yang diberi kepada penumpang-penumpangnya. Di atas Titanic, penumpang kelas pertama yang ingin merasakan pengalaman seperti menjamu selera dengan eksklusif , mereka hanya perlu menggunakan tiket yang mereka beli. Segala harga kos makanan telah disertai sekali didalam harga tiket tersebut, kualiti makanan yang disediakan pula setaraf sepertimana hotel yang berada didarat seperti di Hotel Ritz dan Cecil di London.

Harga tiket di Titanic (perjalanan sehala) :

Golongan kelas pertama juga terdapat pembahagian kasta sosial. Seperti golongan “New Money”, mereka merupakan golongan yang dahulunya rakyat yang miskin,  mereka menjadi  menjadi kaya dan jutawan apabila mendapat pekerjaan seperti melombong emas ataupun mengumpul duit simpanan dari perniagaan dan mampu untuk membeli tiket kelas pertama yang mahal di Titanic (mereka merupakan golongan miskin atau imigran yang menjadi kaya melalui usaha sendiri seperti menubuhkan perniagaan, atau menjadi jutawan semalaman melalui peluang bekerja dilombong emas). Walaupun mereka ini kaya dan dikelas pertama ini tidak bermaksud mereka diterima kesemua penumpang kelas pertama yang lain. Bagi golongan yang sudah mewarisi harta kekayaan dan berasal dari keluarga yang kaya dan berada sejak berkurun lamanya lagi mereka digelar sebagai “old money”, golongan  “old money” ini tidak sukakan golongan “new money” begitu dekat bersama berketurunan bangsawan seperti keturunan Astor dan keturunan kerabat diraja yang lain. Golongan “new money” ini juga sukar dilayani oleh pelayan restoran di Titanic kerana status sosial dan latar belakang keluarga mereka miskin, walaupun mereka ini kaya dan seorang jutawan.

Di kabin kelas pertama, segala kemudahan dipenuhi ke standard tertinggi. Telefon, pemanas air dan juga loceng pemanggil pelayan kabin kapal juga turut dilengkapi di dalam kabin tersebut, kebanyakkan kabin kelas pertama mempunyai pintu bersambung kebilik yang lain untuk memudahkan pergerakan tanpa perlu ke koridor utama dan memudahkan perjalanan tuan bilik untuk bergerak kebilik lain dengan privasi. Namun dengan segala kemewahan yang telah diberikan untuk Titanic kepada penumpangnya, hanya golongan kaya dan jutawan sahaja yang dapat berlayar dengannya di dalam bilik kabin kelas pertama, haiwan peliharaan dan kanak-kanak kelas pertama juga dibenarkan untuk berada sama sekali separuh harga tiket.  Ini menyebabkan para penumpang kelas ketiga tidur dikabin berhampiran dengan bunyi enjin yang bising, kecuali kelas kedua di mana taraf mereka berada di pertengahan antara kelas-kelas kabin yang lain dan menikmati mutu perkhidmatan yang disediakan oleh krew kabin Titanic di tahap yang memuaskan.

Pada kabin penumpang kelas kedua, kemudahan yang diberikan adalah untuk penumpang yang ingin menggembara dengan harga tiket yang sederhana tetapi pada masa yang sama mengekalkan keselesaan. Harga tiket kelas kedua Titanic menyamai harga tiket kelas pertama di kapal-kapal perentas yang lain sezaman dengannya. Ukiran dibilik kabin penumpangnya diilhamkan dari gaya Louis XVI dan dipasang dengan panel dinding diperbuat dari kayu oak, diperkemaskan dengan jubin Linoleum yang dibuat khas untuk bilik tersebut. Di perpustakaan kelas kedua, perabot seperti kerusi diperbuat dari kayu mahogani disusun kemas sepenuhnya di ruang berkenaan. Bukaan seperti tingkap turut dipasang langsir kain sutera.

Meskipun kelas pertama merupakan kabin yang mahal dari kelas kedua dan ketiga, kabin kelas pertama juga mempunyai pembahagian dari segi kos dan kemudahan diberikan kepada penumpangnya. Titanic mempunyai dua jenis kategori untuk bilik kelas pertamanya. Iaitu Parlour Suite (Kabin paling mahal di antara kabin kelas pertama yang lain) dan Suite berth (Kabin kelas pertama yang  biasa di dalam sebuah bilik kabin single) Terdapat empat bilik Parlour Suite di Titanic, bilik ini berada di bahagian Dek B di Titanic dan Parlour Suite merupakan kemudahan penginapan kabin yang paling mahal antara semua kabin penumpang lain di Titanic. Di dalam bilik tersebut mempunyai dua katil, ruang istirahat, tandas, ruang persiaran peribadi, bilik menukar pakaian dan bilik air peribadi lengkap dengan tab mandi diperbuat daripada batu marmar. Setiap kabin Parlour Suite mempunyai pemanas bilik dan lampu elektrik yang lengkap untuk penumpangnya. Penumpang seperti John Jacob Astor IV merupakan individu yang sudah pasti mampu untuk membeli tiket kabin Suite Parlour ini di Titanic.

Di Parlour Suite, kemudahan biliknya mengatasi kelas pertama suite biasa. Terdapat dek persiaran peribadi di mana penumpang boleh menggunakannya tanpa bertemu dengan penumpang yang lain dan ia mempunyai panel hiasan dinding kayu yang bergaya ala Tudor. Jika keluarga penumpang yang kaya tersebut mempunyai ramai ahli keluarga mahupun anak, mereka boleh membeli bilik-bilik dikelas pertama yang lain dan menyambungkannya melalui pintu yang sudah tersedia pada bilik berkenaan.

Sumber rujukan :

Louden-Brown FRSA, Paul (n.d) Titanic – Food for all Classes. Titanic Belfast. http://titanicbelfast.com/Discover/Titanic-Stories/Titanic-Food-for-all-classes.aspx

J. Spignesi, Stephen (n.d) Suites And Cabins For Passengers On The Titanic. Dummies.com. http://www.dummies.com/education/history/suites-and-cabins-for-passengers-on-the-titanic/

McLaughin, Kelly (2017) The Titanic in color: Incredible colorized images show the luxury and elegance aboard doomed line. Daily Mail. http://www.dailymail.co.uk/news/article-4256122/Colourised-images-luxury-aboard-Titanic.html?ITO=1490


Ulang Tahun ke-50 ASEAN: Kenapa ASEAN Begitu Penting?

Mungkin ada yang tak tahu hari ini hari yang penuh makna.

Hari ini merupakan ulang tahun ke-50 penubuhan Pertubuhan Negara-Negara Asia Tenggara (ASEAN).

Tanggal 8 Ogos 1967, menteri-menteri luar dari 5 negara iaitu Malaysia (Tun Abdul Razak), Filipina (Narsisco Ramos), Indonesia (Adam Malik), Singapura (S. Rajaratnam) dan Thailand (Thanat Khoman) telah menandatangani Deklarasi Bangkok yang mendirikan ASEAN. Keanggotaan ASEAN diperluaskan lagi dengan kemasukan Brunei (1984), Vietnam (1995), Laos, Myanmar (1997) dan Kemboja (1999).

Dan mungkin ramai juga yang akan bertanya: “So, apa pentingnya ASEAN? So what?”

Tanpa ASEAN, tak mungkin kita hidup aman damai seperti sekarang. Tak mungkin kita boleh terbang naik AirAsia ke Pekanbaru ke Hanoi ke Siem Reap. Tak mungkin kita boleh pergi borong kain di Bandung, ambil angin di Marina Bay, atau cari pulut mangga di Bangkok.

Tanpa ASEAN kita tak mungkin menikmati kebebasan bergerak dan rasa selamat dari ancaman negara-negara jiran.

Cuba lihat pada Timur Tengah. Tiada satu saat pun negara-negara Syria, Iraq, Iran, Saudi, Turki, Lubnan dan Yaman dapat hidup secara aman damai. Perang dan konflik adalah lumrah kehidupan. Konflik dalam sebuah negara memberi tempias kepada negara yang lain.

Eropah hanya jadi aman selepas dua perang dunia yang mengorbankan ratusan jutaan manusia. Sebelum adanya Kesatuan Eropah (EU), adalah lumrah bagi Perancis untuk berperang dengan Jerman, Romania berperang dengan Bulgaria, dan Austria berperang dengan Itali.

Kita hampir jadi seperti mereka. Asia Tenggara 50 tahun yang lalu mempunyai risiko perang yang tinggi. Waktu itu konsep negara bangsa masih baru bagi penghuni Asia Tenggara, ada banyak masalah wilayah dan sempadan, dirumitkan pula oleh semangat nasionalisme. Akhirnya berlaku konflik serantau seperti Konfrontasi antara Malaysia dan Indonesia (tahun 1962-1966).

Pelbagai usaha untuk mengatasi masalah nasionalisme dan mewujudkan “regionalism” telah dilakukan, antaranya seperti ASA (Association of Southeast Asia) dan MAPHILINDO (gabungan Malaysia, Filipina, Indonesia). Namun tiada yang berjaya sehingga tertubuhnya ASEAN.

Punca kejayaan ASEAN ialah prinsip “ASEAN Way” yang menekankan “consultation” dan “consensus”, diilhamkan oleh norma musyawarah dan muafakat yang telah lama dipraktikkan dalam tamadun Nusantara. Dengan itu Asia Tenggara bertransformasi jadi sebuah “security community” yang menolak kekerasan serta mengutamakan kerjasama dan diplomasi.

Dengan adanya ASEAN, tidak lagi berlaku konflik besar-besaran seperti Konfrontasi. Jadi, kita jangan “take for granted” lima dekad keamanan yang kita nikmati. Ia merupakan hasil usaha negarawan dan diplomat negara-negara serantau di peringkat ASEAN.

Hari ini cabaran terbesar kepada keselamatan Asia Tenggara bukan datang dari dalam, tetapi dari luar. US dan China cuba menjadikan ASEAN sebahagian daripada pertaruhan kuasa (great game) mereka. Silap langkah, ASEAN akan jadi medan perang proksi kuasa-kuasa besar.

Adakah ASEAN mampu meraih 50 tahun lagi keamanan? Ia bergantung kepada samada generasi pelapis kepimpinan kita memiliki kebijaksanaan dan kemahiran diplomasi, dan samada kita bersiap siaga untuk mempertahankan keamanan.

Cadangan buku:

Kishore Mahbubani & Jeffrey Sng, The ASEAN Miracle: A Catalyst for Peace (NUS Press, 2017)

Kredit gambar:
National Archives of Singapore

#ASEAN50
#ASEANWay
#1Vision1Identity1Community


Bagaimana Prambanan Menjadi Lambang Pembentukan Negara Bangsa Indonesia

Tadi kat BBC ada tayangan perdana wawancara dengan Jokowi. Tak ada apa yang spesial sangat, macam biasa wartawan BBC ni kalau jumpa pemimpin Asia akan gasak pasal benda-benda klise macam hak asasi manusia, press freedom.

Cuma yang menariknya Jokowi bawak wartawan BBC (Karishma Vaswani) jalan-jalan dekat Candi Prambanan. Banyak-banyak tempat kat Indonesia ni kenapa bawak dia jalan dekat Prambanan? Kenapa tak bawak jalan Borobudur ke, Istana Merdeka ke, Monumen Nasional ke, tak pun ibu negara baharu under construction ke.

Prambanan ialah kompleks candi Hindu yang dibina di era Dinasti Sanjaya (732-947) yang memerintah Kerajaan Medang i Bhumi Mataram (732-1006). Pendirian Dinasti Sanjaya boleh dikatakan sebagai titik permulaan identiti Jawa. Jadi walaupun hari ini majoriti orang Jawa bukan lagi penganut Hindu, Prambanan masih mempunyai simbolisme besar dalam nasionalisme Jawa-Indonesia.

Wartawan tu pula nampak macam tak faham simbolisme Prambanan, walaupun Jokowi dah bagi “cue” baik punya, ayat pertama dah sebut Prambanan. Mungkin Jokowi nak ambil peluang ni untuk cerita pasal visi nasional Indonesia di kala dunia dilanda dengan krisis globalisme vs. nasionalisme. Tapi wartawan tu macam tak minat, masuk-masuk terus cerita pasal klise elit liberal.

Idola Jokowi, Sukarno pun pernah menyampaikan pidato di hadapan Prambanan dengan kata-kata “jikalau bangsa kita dapat mewarisi api jang gemilang itu akan dapat kita menjadi bangsa yang besar kembali”. Baru merdeka daripada Belanda dah bercita-cita jadi bangsa besar, sebab kalau sesuatu bangsa faham citra bangsanya dan akar tamadunnya, jangan kata nak jadi kuasa besar, negara hilang pun boleh dapat balik, macam Poland yang tiga kali hilang negara dan tiga kali mendirikan semula negara.

Itulah rahsia sebuah great power-in-waiting. Indonesia jadi semakin maju bukan sebab populasi, ekonomi, teknologi semata-mata, tapi sebab ada identiti nasional yang kuat, yang mendorong kepada semangat maju diri. Tak macam sebuah negara di seberang laut yang rakyatnya pandang hina dekat warisan sejarah sendiri dan celaru tentang identiti sendiri. Fabrik masyarakat koyak, nak jadi great power jauh sekali.

Tak, aku bukan cakap pasal Malaysia, aku mengata Australia je.


Spiderman: Antara Sony Dan Marvel

Idea untuk mencipta watak Spiderman muncul pada tahun 1962 oleh Stan Lee iaitu ketua editor Marvel Comics. Salah satu punca beliau ingin mencipta watak Spiderman adalah disebabkan mahu mencipta satu adiwira yang dekat di hati remaja atas faktor permintaan yang tinggi pada waktu itu, Stan Lee mendapat idea ini setelah terinspirasi melihat seekor labah labah memanjat dinding. Stan Lee memilih untuk menggunakan “Man” (Spider-Man) di hujung nama berbanding “Boy” walaupun kebanyakan watak adiwira ketika itu lebih gemar diletakkan nama “Boy” di belakang kerana mahu watak itu berkembang dan bunyi “-Man” dibelakang itu juga membuatkan bunyinya kedengaran hebat berbanding watak yang lain. Komik Amazing Fantasy #15 pada Ogos 1962 adalah isu pertama yang memperkenalkan watak adiwira ini sebelum pelancaran komik The Amazing Spider-Man pada tahun 1963.

Filem pertama Spiderman yang muncul di pawagam ialah pada tahun 2002 dan diikuti dengan Spiderman 2 pada tahun 2004 dan Spiderman 3 pada tahun 2007. Kesemua filem terawal ini adalah arahan Sam Raimi.

Selepas itu, Spiderman meneruskan watak adiwira itu melalui filem The Amazing Spiderman yang memiliki 2 siri. Filem The Amazing Spiderman ini menampilkan pengarah baru yang menggantikan Sam Raimi iaitu Marc Webb dan mengetengahkan pelakon ‘Peter Parker’ yang baru.

CIRI CIRI YANG DIGARISKAN UNTUK SPIDERMAN

Berdasarkan Second Amended And Restated License Agreement (“Spider-Man”), antara sifat dan karakter yang digariskan kepada Spiderman adalah seorang yang heteroseksual dan berkulit putih. Peter Benjamin Parker juga menetap di New York dan dibesarkan oleh Mak Cik dan Pak Ciknya kerana telah kehilangan ibu bapa sewaktu kecil. Kuasanya diperolehi melalui gigitan labah labah dan Peter mencipta suitnya dengan warna merah dan biru.

Antara kuasa yang dimiliki oleh Spider-Man adalah deria labah labah yang membuatkan beliau sentiasa peka dengan segala bahaya disekeliling. Spiderman juga memiliki kekuatan luar biasa dari segi ketahanan, lompatan dan ketangkasan. Dan tidak lupa juga kekuatan utama watak adiwira ini, iaitu keupayaan untuk mengeluarkan benang labah labah melalui gajet yang diciptanya. Spider-man juga memiliki IQ yang tinggi.

Marvel Dan Sony

Sebelum wujudnya Marvel Studio pada tahun 1993, Marvel telah menjual hak cipta Spiderman kepada Sony dengan harga $ 7 juta. Spiderman bukan satu satunya watak yang dijual oleh Marvel untuk mendapatkan keuntungan secara pantas bagi menampung kewangan Marvel Comic suatu ketika dahulu yang mengalami kerugiaan. Watak seperti X-Men dan Fantastic Four telah dijual kepada Fox, manakala watak lain seperti Iron Man, Captain America dan Thor dijual kepada Paramount Pictures.

Selepas Disney mengambil alih Marvel dengan nilai $4 billion pada tahun 2009, Disney telah memulakan proses yang sukar untuk membeli semula hak cipta Iron Man, Captain America dan Thor. Disney berjaya mendapatkan semula hak ke atas watak watak berkenaan pada tahun 2010 setelah beberapa perjanjian telah dipersetujui. Antara persetujuannya adalah The Walt Disney Studios bersetuju untuk membayar Paramount sekurang-kurangnya $115 juta untuk hak pengedaran seluruh dunia untuk Iron Man 3 dan The Avengers. Untuk info, Iron Man 3 mendapat sambutan paling luar biasa berbanding siri sebelum ini dengan mengutip keuntungan keseluruhan berjumlah $ 1.2 billion.

Perjanjian itu juga membenarkan Paramount untuk terus mengutip 8 peratus bayaran box office yang akan mereka perolehi untuk mengedarkan filem dan kredit-penempatan marquee logo pengeluaran syarikat ke atas bahan pemasaran dan tajuk pembukaan filem itu. Kredit skrin haruslah diberikan kepada Paramounts walaupun segala proses dibiayai dan dipasarkan oleh Disney.

Berkenaan dengan Spiderman, filem pertama adiwira ini pada 2002 telah mencatat kutipan sebanyak $821 juta. Filem Spiderman adalah watak adiwira yang terawal yang telah menambat hati peminat dengan grafik dan plot penceritaan yang memukau penonton sebelum munculnya Ironman dan watak yang lain.

Setelah bertukar pengarah, Sony menerbitkan The Amazing Spiderman yang memiliki dua siri. Ianya mendapat sambutan meskipun kutipan The Amazing Spiderman 2 membuatkan Sony sedikit gusar kerana tidak mencapai sasaran yang ditetapkan. The Amazing Spiderman 2 cuma mendapat kutipan $708.98 juta iaitu kurang $49 juta berbanding The Amazing Spiderman 1, Pada tahun yang sama, filem Marvel, Captain America: The Winter Soldier mendapat keuntungan $714.26 juta dan Guardian Of The Galaxy mendapat untung $773.32 juta. Hal ini sedikit sebanyak memberi Sony sedikit tekanan.

Pada 2013, Sony juga merancang untuk mewujudkan dunia sinematik Spider-man sendiri, tetapi atas faktor kurang memberansangkan dari The Amazing Spider-man 2, rancangan itu dibatalkan dan mewujudkan kerjasama dengan Marvel untuk membawa watak Spider-Man ke dalam MCU dengan membuat kemunculan pertama dalam Captain America: Civil War. Walaupun kemunculannya cuma sedikit jika hendak dibandingkan dengan watak yang lain, sememangnya perwatakan lucu dan aksi spider-man meninggalkan kesan mendalam kepada penonton ketika itu.

Untuk filem terbaru Spider-man Homecoming, Sony bersetuju untuk Marvel menggunakan watak Spider-man di dalam Marvel Cinematic Universe (MCU) secara solo dan menjadikannya sebagai watak utama. Antara persetujuan yang dimeterai adalah Sony menanggung kos pembuatan filem ini (Spider-Man: Homecoming) serta akan memasarkan melalui Columbia Pictures (syarikat milik Sony). Segala keuntungan filem ini akan dimiliki Sony tanpa membahagikannya. Sementara itu, Marvel akan mendapat keuntungan dari hak karakter “merchandising”.

Untuk pengetahuan anda, syarikat yang mempunyai hak cipta ke atas watak adiwira dalam komik untuk ditayangkan di dalam filem tetap perlu membayar royati kepada syarikat komik walaupun mempunyai hak ke atas watak adiwira itu untuk ditayangkan ke dalam filem.

Sumber:


Meggido – Syurga Arkeologi Yang Dilupakan

Kota Megiddo sememangnya masyhur dalam teks-teks purba. Namun, kewujudannya diabaikan seiring peredaran masa. Merentas kurun, manusia sudah lupa dan bahkan tertanya-tanya sama ada Megiddo ini benar-benar wujud atau hanya sekadar sebuah legenda dari zaman silam.

MENJEJAK MEGIDDO

Megiddo terletak berhampiran Kibbutz Megiddo, kira-kira 30km (18.64 batu) dari kota Haifa, (negara haram) Israel. Masyarakat Yunani purba memanggilnya sebagai Armageddon. Kota ini meraih kemajuan sebagai sebuah kota Kan’an pada Zaman Gangsa. Namun, terdapat juga kisah hitam di sebalik kemasyhurannya di zaman moden.

Beberapa kurun kemudian, iaitu pada tahun 609 SM, Firaun Necho II mengikuti jejak nenek-moyangnya dengan bertempur di medan yang sama ketika memerangi Raja Josiah dari Kerajaan Judah. Pertempuran ketiga yang lebih terkini berlaku pada tahun 1918 dalam P3rang Dunia I, iaitu apabila tentera Bersekutu berhadapan dengan tentera Uthmaniyah. Menurut Bible dan ajaran Kristian, kota Megiddo ini jua merupakan tempat pertarungan akhir antara Syaitan dan Jesus.

Nama kota Megiddo lazim dikenang sebagai medan bagi pertempuran-pertempuran yang pernah meletus di sana. Kota ini setidak-tidaknya menjadi gelanggang bagi tiga buah pertempuran yang sangat penting dalam sejarah manusia. Pertempuran pertama berlaku pada kurun ke-15 SM, iaitu ketika Thutmose III memerangi sebuah tentera pakatan Kan’an yang diterajui oleh kota Megiddo dan kota Kadesh.

EKSKAVASI DI MEGIDDO

Ahli-ahli arkeologi telah menemukan sebanyak 26 lapisan runtuhan kota. Megiddo menjalani ekskavasi buat kali pertama pada tahun 1903. Selama dua musim, ahli arkeologi Jerman yang bernama Gottlieb Schumacher (dari Persatuan Jerman) bekerja di tapak berkenaan. Malangnya, kebanyakan dokumentasi yang beliau lakukan telah hilang semasa P3rang Dunia I. Namun, kajian yang dijalankannya sendiri didapati jauh daripada piawai ekskavasi tipikal.

Para penyelidik kembali mengunjungi tapak itu pada tahun 1925 apabila J.D. Rockefeller Jr. menubuhkan Oriental Institute of the University of Chicago. Universiti Ibrani (Hebrew University) terus menjalankan kajian di tapak itu pada tahun 1960. Antara pasukan penyelidik lain yang turut melakukan ekskavasi di tapak itu termasuklah:

Universiti Tel Aviv, Universiti George Washington, Universiti Bucknell, dan akhir sekali, Ekspedisi Megiddo. Pada tahun 2010, sekumpulan penyelidik dari Projek Serantau Lembah Jezreel (Jezreel Valley Regional Project) dengan diketuai oleh Matthew J. Adams berjaya menemukan bahagian terawal kota, yang usianya boleh dijejak kembali pada Zaman Gangsa Awal (3500-3100 SM).

Kekayaan sejarah yang dimiliki oleh bandar ini bermula pada era Paleolitik, namun petempatan pertama yang dibangunkan di sana adalah pada tahun 7000 SM. Beberapa penemuan paling menarik yang melibatkan kota ini datangnya dari Zaman Gangsa. Kuil yang dibina pada Zaman Gangsa Awal bersifat monumental – mungkin ia merupakan kuil paling besar di Timur Dekat. Hal ini membawa maksud, Megiddo sudah pun menjadi kota yang amat membangun pada masa itu.

Kota ini mencapai zaman kemuncaknya pada Zaman Pertengahan Awal. Pada masa itu, keluasan kota ini mencapai 10-12 hektar (kira-kira saiz keseluruhan 10-12 padang ragbi antarabangsa). Pada Zaman Gangsa Lewat, kota ini diserang oleh raja Mesir, Thutmose III dan dijarah oleh beliau.

Namun, kota ini masih tetap dihuni sesudah serangan tersebut. Megiddo sekali lagi dihancurkan pada tahun 1150 SM, kali ini atas sebab yang tidak diketahui. Kebanyakan penyelidik mengandaikan bahawa ia diserang oleh kaum Aram (Aramaean). Namun, ia dibina semula dan terus dihuni selama beberapa kurun. Pada akhirnya, Megiddo ditinggalkan pada tahun 586 SM.

MEGIDDO DALAM SURAT AMARNA

Surat-surat pada era pemerintahan firaun Akhenaten merupakan sebahagian daripada sumber paling penting tentang politik kurun ke-14 SM. Teks-teks ini ditulis dalam kuneiform bahasa Akkadia – bahasa diplomatik pada masa itu. Ia mengandungi banyak maklumat tentang hal-ehwal politik dan kehidupan seharian masyarakat. Salah satu surat berkenaan melibatkan teks daripada seorang gabenor Megiddo yang bernama Biridiya, di mana beliau cuba menerangkan kepada firaun tentang keadaan wilayahnya. Biridiya menulis:

“Katakan kepada raja, hai tuanku sang matahariku: ini adalah sebuah kiriman pesanan daripada Biridiya, hamba yang setia kepada raja. Di kaki tuanku sang matahariku, aku bersujud tujuh kali dan tujuh kali. Moga raja tuanku pertimbangkan keadaan hamba dan kota hamba. Hakikatnya, aku sendirian mengusahakannya: ah-ri-shu di Shunamma dan aku mengendalikan buruh sendirian. Namun, saksikanlah pembesar-pembesar yang ada di sisiku. Mereka tidak berbuat seperti yang kuperintah. Mereka tidak mengusahakan tanah di Shunamma, mereka tidak melengkapkan buruh. Aku sendirian ia-hu-du-un-ni aku sendirian melengkapkan buruh. Mereka itu datang dari Jaffa dari sekalian lelaki yang ada dan juga dari Nuribta. Moga raja tuanku mempertimbangkan keadaan kotanya.” (melalui Muzium Louvre)

Surat ini merupakan satu dokumen yang langka yang meluahkan isi hati seorang insan yang hidup di zaman pemerintahan Akhenaten. Gabenor Megiddo dapat dikenali menerusi surat-suratnya kepada firaun. Satu suratnya membincangkan tentang kota Jaffa dan satu surat lain tentang Shunamma. Namun, surat yang mengandungi kiriman pesanannya tentang keadaan tanah firaun ini dikira amat unik.

TAPAK ARKEOLOGI MEGIDDO

Pada hari ini, Megiddo merupakan Taman Kebangsaan dan Tapak Warisan Dunia UNESCO. Tapak ini telah pun diterokai menerusi usaha-usaha ekskavasi arkeologi yang berterusan dan ia sememangnya berupaya menarik perhatian pelancong. Antara tempat paling mengagumkan yang ada di dalam kota purba ini ialah kuil berusia 5000 tahun dari Zaman Gangsa Awal, runtuhan rumah-rumah, dan kandang-kandang kuda. Selain itu, ahli-ahli arkeologi juga telah menemukan ukiran gading dan banyak perhiasan indah dari zaman yang berbeza-beza. Pada masa lalu, Megiddo dianggap sebagai medan tempur yang menakutkan. Namun pada hari ini, ia dipandang sebagai sebuah syurga arkeologi.

TERJEMAHAN:

Natalia Klimczak. (7 Disember 2016). More than Battles of Armageddon: The Forgotten Story of Megiddo, An Archaeological Paradise. Ancient Origins.
https://www.ancient-origins.net/ancient-places-asia/more-battles-armageddon-forgotten-story-megiddo-archaeological-paradise-007148


Ikan Bermulut Buaya Yang Digeruni Buaya Sendiri

Dalam dunia kebinatangan, terdapat beberapa haiwan yang agak pelik dan unik. Salah satunya adalah alligator gar. Sekali dengar mesti ramai yang anggap itu adalah buaya. Tapi bukan, sebab alligator gar merupakan salah satu spesies dalam keluarga ikan.

Kalau alligator gar ni ikan, kenapa letak nama buaya? Ikan ni ada kacuk dengan buaya ke?

Alligator gar ataupun atractosteus spatula merupakan ikan yang tergolong dalam genus atractosteus. Rupa bentuk ikan ini agak aneh sedikit berbanding ikan biasa terutamanya dekat bahagian mulut. Sebab mulut dia serupa macam buaya yang miliki muncung dengan barisan gigi yang tajam.

Selain itu daripada mulut macam buaya, nak kenal rupa bentuk alligator gar ni mudah je iaitu badannya berbentuk tirus dan miliki sisik yang keras. Katanya ikan ini merupakan fosil hidup sebab sudah wujud sejak 100 juta tahun yang lalu. Malah fosil alligator gar juga telah ditemui di pelbagai benua. Sayangnya, hari ini alligator gar hanya hidup secara liar di Amerika Syarikat dan Mexico sahaja.

Kebiasaannya alligator gar suka hidup di sungai yang tenang dan kurang deras. Deme juga wujud dekat kawasan tadahan air dan paya. Kadang-kadang alligator gar kelihatan di pinggir laut sebab deme sesat. Nasib baiklah deme jenis boleh bertoleransi dengan air laut yang agak masin.

Bermakna deme tak kan mati bila tersesat ke laut. Disebabkan alligator gar ni sukakan suasana yang tenang ribut jiwa, bolehlah kita cakap “air yang tenang jangan sangka tiada alligator gar”.

Apabila melihat kepada struktur mulut dan gigi yang macam buaya ni, adakah alligator gar merupakan ikan ganas?

Tak juga sebab tak pernah ada kes manusia diserang oleh alligator gar biarpun sudah berinteraksi dengan ikan itu selama ribuan tahun. Tapi kena berhati-hati juga sebab dia ngap apa yang ada dekat sekeliling. Kalau korang memandai-mandai hulur tangan dekat dia, memang terus kena ngap.

Mungkin alligator gar kurang ganas tetapi deme agak rakus terutamanya bab makan. Sebab deme ni jenis suka makan semua benda yang ada dekat sungai tu. Dah lah rakus lepas tu cuma ada satu haiwan je yang jadi pemangsa kepada alligator gar iaitu buaya. Oleh sebab itu alligator tidak boleh dilepaskan sesuka hati di kawasan yang bukan habitat deme.

Cuba bayangkan jika alligator gar di lepaskan dekat beberapa sungai utama di Malaysia, pasti akan memberi banyak masalah. Alligator gar akan mengancam keseluruhan ekosistem sungai sehingga ikan asal pupus. Kesian dekat kitalah kempunan nak makan ikan tempatan, terpaksalah lahap alligator gar.

Tapi orang Amerika Syarikat cakap, alligator gar ni tidak sesuai untuk dijadikan makanan. Sebab isi kan ni dikatakan sangat tidak sedap. Nak siang pun susah sebab sisik alligator gar agar keras dan tak boleh guna pisau biasa. Dekat sana pun jarang orang nak tangkap alligator gar untuk buat masak asam pedas. Kebiasaannya, deme memancing alligator gar sebab ikan ini sangat agresif.

Bermaksud korang campak je umpan terus dia ngap. Malah alligator gar sangat sukar ditewaskan dan korang perlu berlawan untuk angkatnya ke darat. Sebagai rekod alligator gar yang paling besar pernah ditangkap adalah seberat 137kg.

Kepada korang semua kalau nampak ada pihak yang cuba lepaskan alligator gar ke sungai, sila laporkan kepada pihak berkuasa. Jika pakwe korang jenis suka bagi ayat manis dan curang banyak kali, anggap je lah dia tu manusia bermulut buaya.

Alam kehidupan ni sangat menarik. Sebab tu kami terbitkan BIOLOGIA yang bercerita macam-macam pasal haiwan. Jom beli di Shopee: https://bit.ly/biologiashopee

Rujukan

Florida Museum. (n.d). Atractosteus spatula. Dipetik daripada https://www.floridamuseum.ufl.edu/discover-fish/species-profiles/atractosteus-spatula/

Konstantinovsky, M. (2022, Mei 18). Alligator gar: 100 Million years old and still kicking. How Stuff Work. Dipetik daripada https://animals.howstuffworks.com/fish/alligator-gar-100-million-years-old-and-still-kicking.htm

Texas. (n.d). Alligator gar (atractosteus spatula). Dipetik daripada https://tpwd.texas.gov/huntwild/wild/species/alg/


Sparta – Bangsa Yang Dilahirkan Untuk Berperang

Sesiapa yang meminati bidang taktikal akan terbiasa jumpa frasa ini – Molon Labe. Biasanya ia disertakan dengan grafik topi perang Sparta. Grafik yang menarik dan kelihatan agak ganas cenderung membuatkan peminat taktikal memilih ungkapan dan patch bertulis frasa ini sebagai salah satu patch motivasi yang dipercayai mampu menggugat psikologi lawan. Dari mana datangnya frasa ini?

Molon Labe sebenarnya adalah salah satu slogan kesukaan seorang pengkempen hak memiliki senjata, John Hanlin, seorang Sherif dari Oregon, Amerika –  lokasi di mana 9 orang telah terbunuh akibat satu insiden tembakan rambang di kolej komunitinya iaitu Sandy Hook Elementary School. Ia adalah satu laungan kumpulan mengerakkan kempen ini menentang The Second Amendment ( Pindaan Kedua) terhadap rampasan senjata daripada pemiliknya di sana.

Pada Mei 2004 – 6 tahun sebelum beliau dilantik ke U.S. House of Representatives, Allen West – seorang pesara Tentera Darat US dikatakan telah menyampaikan ucapan di hadapan wakil Republican di Boca Raton, Florida. Beliau telah menggunakan kesempatan tersebut untuk bercerita tentang “300 lelaki Spartan yang telah berjuang bermatian menentang angkatan 10,000 tentera Persian semasa pertempuran Thermopylae pada 480 SM.”

Lalu beliau bertanya selepas itu – “Apakah Thermopylae anda? Di manakah anda akan menetapkan pegangan anda?” 3 tahun kemudian, kisah pahlawan Sparta dan Pertempuran Thermopylae yang disebut itu telah menjadi satu letusan budaya pop melalui filem 300 dan laungan Molon Labe mula mendapat perhatian.

Molon Labe (atau ΜΟΛΩΝ ΛΑΒΕ) adalah satu frasa klasik Greek yang membawa maksud “datang dan ambil [mereka],” dikaitkan dengan Raja Leonidas dari Sparta sebagai satu balasan penuh cabaran kepada arahan supaya askar-askarnya meletakkan senjata mereka. Frasa ini kemudiannya digunakan oleh penentang hak pemilikan senjata api sebagai satu cabaran kepada pihak kerajaan untuk merampas senjata mereka. Ia juga adalah tajuk sebuah filem yang telah diterbitkan pada tahun

2013 yang diarahkan oleh James Jaeger dan diterbitkan dengan kerjasama  Oath Keepers, satu kumpulan militia pro-pemilikan senjata yang ahli-ahlinya pernah terlibat ddi dalam pertembungan bersenjata dengan pegawai persekutuandi   Nevada pada tahun 2014. Mengikut rekod, Sheriff Hanlin adalah seorang ahli aktif di dalam kumpulan Oath Keepers tempatan ini.

SPARTA

Walaupun filem 300 dikatakan telah dilebih-lebihkan, hakikatnya, orang-orang Sparta sememangnya berkait rapat dengan budaya kepahlawanan sebegitu, yang pada hari ini, dizahirkan oleh ramai golongan anggota tentera terutamanya daripada Pasukan Khas dari Barat.

Berkekuatan hampir 10,000 orang, tentera Sparta dikatakan jauh lebih maju daripada segi kemahiran dan teknologi berbanding pasukan lain pada waktu mereka. Penduduk Sparta merupakan satu komuniti pahlawan dalam budaya Yunani Kuno dan menjulang kemasyhuran mereka selepas berjaya mengalahkan kota saingan mereka – Athens semasa peperangan Peloponnesia (431-404 B.C.).

Budaya Sparta berkisar sekitar kesetiaan terhadap negeri dan perkhidmatan ketenteraan di mana para lelaki didedahkan kepada budaya ini seawal usia 7 tahun melalui satu program dipanggil Agoge (asal kepada perkataan Pedagogi – merujuk kepada sistem pembelajaran pada hari ini), yang menekakan tugas, dispilin dan ketahanan.

Walaupun wanita Sparta tidak terlibat secara aktif dengan perkhidmatan tentera, kebanyakan daripada mereka didedahkan dengan pendidikan dan diberikan kebebasan yang lebih berbanding wanita-wanita Yunani lain. Memandangkan lelaki-lelaki Sparta adalah tentera profesional, maka kesemua kerja-kerja kasar dilakukan oleh kelas hamba yang dikenali sebagai Helots.

Meski memiliki kekuatan tentera, dominasi Sparta tidak berjalan untuk masa yang lama. Pada tahun  371 SM, mereka telah dikalahkan oleh Thebes di dalam Pertempuran Leuctra, yang disusuli kejatuhan perlahan-lahan negarakota tersebut.

MASYARAKAT SPARTA

Sparta juga dikenali sebagai Lacedaemon, dan jika dibandingkan dengan lanskap hari ini, terletak di daerah selatan Greece dikenali sebagai Laconia. Populasinya terdiri daripada 3 kumpulan utama :

Spartans, atau Spartiates – warga penuh Sparta. Perkataan tersebut membawa masuk kawalan diri, ringkas, berjimat dan sederhana. Malah, perkataan LACONIC yang membawa maksud bernas dan tepat asalnya daripada budaya Sparta, yang sangat menyanjung keberanian bersuara.

Helots – hamba. Juga membawa maksud tawanan, merupakan penduduk Greek juga yang berasal dari Laconia dan Messenia, yang telah ditawan oleh pihak Spartans dan dijadikan hamba. Kehidupan di Sparta tidakmungkin berjalan tanpa golongan ini, yang merupakan petani, pembantu domestik, jururawat dan atendan tentera.

Golongan Spartans yang jumlahnya diatasi oleh Helots, seringkali melayan mereka dengan kasar dan menekan bagi mengelakkan mereka memberontak.  Warga Spartan akan menjatuhkan maruah Helots dengan memaksa mereka melakukan perkara seperti memaksa mereka untuk mabuk dan memalukan diri mereka sendiri di depan khalayak.

Ia juga adalah satu bentuk pelajaran kepada golongan muda Sparta agar tidak berkelakuan sedemikian, memandangkan bagi seorang lelaki Sparta, kawalan diri adalah satu ciri yang sangat disanjung. Adakalanya Helots ini dibunuh kerana menjadi terlalu cergas atau bijak.

Perioeci – bukan warga atau hamba, bekerja sebagai pakar kraf atau pedagang dan membuat senjata untuk golongan SpartansKesemua anak lelaki Sparta yang sihat wajib terlibat dengan sistem pendidikan yang ditaja sepenuhnya oleh kerajaan dikenali sebagai Agoge, yang menekankan kepatuhan, ketahanan, keberanian dan kawalan diri dan anak-anak lelaki ini diajar bahwa kesetiaan terhadap negeri mereka adalah mengatasi segalanya – termasuk keluarga sendiri.

Sepanjang Agoge, sehinggalah mereka mencapai usia dewasa, mereka akan tinggal secara berkumpulan. Dikatakan bahawa budaya Sparta menggalakkan pedofilia, di mana golongan lelaki dewasa harus mempunyai hubungan dengan anak didik yang terdiri daripada anak-anak ini sehingga remaja. Ia adalah sesuatu yang memalukan jika seorang lelaki dewasa Sparta tidak melakukan perkara sebegini.

TENTERA SPARTA

Tidak seperti negara kota Yunani lain seperti Athens yang merupakan pusat bagi kesenian, pendidikan dan falsafah, budaya Sparta berkisar sekitar kepahlawanan. Warga lelaki Sparta hanya dibenarkan mempunyai satu saja kerjaya, iaitu sebagai tentera.

Indoktrinasi bermula pada peringkat awal kehidupan mereka. Sebaik dilahirkan, mereka akan diperiksa. Bayi yang tidak mempunyai cukup sifat kepahlawanan atau sakit biasanya akan dibuang dengan cara ditinggalkan di kanyon berdekatan Gunung Tayangetos.

Sementara bayi tersebut membesar, dia akan hanya diberikan makanan yang sedikit dan kadangkala dimandikan di dalam wain yang dicampur dengan air. Perbuatan tersebut dikatakan dipercayai dapat membentuk sifat dan fizikal yang diperlukan sebagai seorang pahlawan Sparta.

Ia akan diikuti dengan latihan asas di rumah mereka sendiri, sebelum mereka diambil pada usia 7 tahun bagi menyertai sistem latihan Agoge. Kanak-kanak lelaki akan tinggal bersama-sama di dalam keadaan yang sangat sederhana, di mana mereka akan secara berterusan dihadapkan dengan pertandingan fizikal yang berterusan yang melibatkan keganasan, diberikan makanan yang sangat sedikit dan digalakkan untuk mencuri makanan tambahan bagi memehukan perut mereka.

Yang tertangkap kerana mencuri akan dihukum – bukan kerana mencuri, tetapi kerana tertangkap. Ini membekalkan mereka dengan kemahiran survival/mandiri yang sangat tinggi. Pada peringkat ini, budak lelaki Sparta dikenali sebagai paidon.

Antara perkara pertama yang akan dipelajarinya adalah sejenis tarian bersenjata yang dikenali sebagai  pyrriche. Ia adalah satu bentuk latihan yang membolehkan kanak-kanak tersebut mampu bergerak lincah walaupun ketika membawa senjata yang berat. Selain itu, kanak-kanak itu juga akan diajar muzik, lagu perang Tyrtaios, menulis dan membaca.

Setelah mereka mencapai usia belasan tahun – dikenali sebagai meirakion, latihan mereka akan ditingkatkan. Rambut mereka harus dipotong pendek dan kebanyakan pakaian mereka akan diambil. Spatan percaya bahawa ini akan menjadikan remaja itu lebih kuat kerana mereka terpaksa mengharungi peringkat cuaca.

Katil yang hanya boleh mereka gunakan hanya pada musim dingin sekalipun, terpaksa dibuat sendiri menggunakan mensiang/reeds yang dikutip sendiri oleh remaja itu daripada lembah di Sungai Eurotas. Yang menunjukkan potensi sebagai ketua akan dipilih untuk menyertai Crypteia, yang berfungsi sebagai pasukan polis rahsia yang mempunyai objektif untuk mengawal populasi  Helot dan membunuh mereka yang menimbulkan masalah. Pada usia 20 tahun, lelaki Sparta ini akan menjadi seorang tentera sepenuh masa dan akan terus bertugas sehingga usia 60 tahun.

Disiplin dan latihan berterusan menjadikan pahlawan-pahlawan Sparta ini berkemahiran tinggi di dalam satu stail bertempur yang dikenali sebagai formasi  phalanx , di mana sebuah pasukan tentera berfungsi dalam unit besar secara tersusun dan teratur.

Menggunakan perisai mereka, mereka bergerak secara bersama di dalam formasi ketat di mana setiap anggota unit akan mempertahakan anggota di sebelah kiri mereka daripada paras lutut sehingga ke paras kepala. Tidak ada mana-mana askar yang dianggap berkedudukan lebih tinggi daripada yang lain.

Tentera Sparta, dikenali sebagai hoplite, tidak dibenarkan untuk bekerja untuk wang. Setelah mencecah usia 30 tahun, mereka akan diberikan sebidang tanah yang akan diusahakan oleh hamba yang diberikan oleh kerajaan dan hasil daripada tanah itu yang akan menyara seorang Spartan sepanjang hidupnya.

Seorang hoplite – semasa pergi berperang, memakai helmet yang diperbuat daripada tembaga, pelindung dada dan pelindung buku lali, membawa perisai berbentuk bulat yang diperbuat daripada gangsa dan lembing kayu panjang serta pedang. Identiti mereka juga merangkumi rambut panjang dan jubah merah.

A) Perisai

Selepas abad ke-6 SM, perisai yang dikenali sebagai aspis (atau ‘hoplon’) telah melalui modifikasi struktur dengan lapisan penutupnya diperbuat daripada tembaga. Komponen kayu atau kulit yang menyokongnya di bahagian bawah juga dilapiskan, membolehkannya mempunyai lebih lenturan dan kekuatan.

Sepertimana perisai scutum dari Rom, aspis digunakan sebagai senjata untuk menghentam pada jarak dekat. Selain sebagai senjataia juga mempunyai fungsi simbolik sepertimana lembing, kepada seorang hoplite.

Seorang hoplite yang menuju ke arah pertempuran aka dipesan supaya kembali ‘either [with] it [your shield], or on it’ ( samada dengan persaimu (hidup) atau di atasnya (mati). sesiapa yang kehilangan perisanya akan dihukum dengan tegas, kerana seperti yang dikatakan oleh Raja Demaratos, perisai-perisai lain hanya melindungi pemakainya, tetapi perisai tempur adalah untuk manfaat keseluruhan barisan – merujuk kepada keutamaan integriti formasi phalanx

B) Pedang

Menjelang abad ke-5 SM, tentera Yunani secara umumnya meninggakan perisai tubuh mereka yang berat bagi memberikan ruang untuk lebih mobiliti. Pada masa yang sama, pedang yang digunakan oleh askar Sparta, dikenali sebagai xiphos, menjadi lebih pendek dan boleh disamakan dengan pisau tempur sahaja.

Ia memberikan kelebihan taktikal di mana ia digunakan untuk menikam musuh di bahagian perut dan kelengkang berbanding pedang Greek yang lebih panjang yang digunakan untuk menetak musuh di bahagian kepala.

Kelebihan ini adalah siring dengan perisai tubuh linothorax Spartan yang lebih ringan berbanding cuirass yang ternyata lebih berat. Pedang pendek berfungsi sebagai senjata sekunder untuk mencederakan lawan pada jarak lebih dekat yang diperolehi melalui peningkatan mobiliti.

C) Jubah

Mengikut Xenophon, jubah merah dan perisai tembaga yang dibawa oleh askar Sparta telah diwajibkan ke atas mereka oleh Lycurgus – seorang pembuat undang-undang. Menurut Lycurgus, warna merah tersebut adalah yang paling kurang sifat kewanitaan manakala tembaga pula lambat hilang kilauannya.

Menurut Plutarch, warna merah ini mungkin mempunyai kesan psikologi ke atas musuh dan di waktu yang sama, melindungi kecederaan yang dialami oleh seorang askar Sparta.  Pada masa yang sama, dikatakan warna merah ketika itu dianggap adalah satu pewarna yang mahal.

Xenophon juga bercakap tentang bagaimana seorang askar harus berpakaian terbaik ketika bertempur, manalah tahu kalau-kalau mereka dikurniakan kejayaan. Jadi, tentera yang berjuang itu boleh pulang dengan penuh kehebatan. Sekiranya mereka mati sekalipun, sekurang-kurangnya, mereka mati dalam keadaan yang kelihatan elok.

D) Rambut panjang

Seorang meirakion akan dipaksa memotong pendek rambutnya semasa  agoge. Namun, menurut  Xenophon, sebaik seorang lelaki Sparta menjadi dewasa ( sekitar usia 21), dia akan dibenarkan malah digalakkan, untuk menyimpan rambut panjang kerana golongan tua berpendapat memiliki rambut panjang menmbuatkan seseorang kelihatan lebih tinggi dan sekaligus, lebih hebat di medan tempur.

Menurut lutarch pula, rambut panjang menjadikan seorang lelaki yang kacak kelihatan bertambah kacak, dan seorang yang buruk rupanya menjadi lebih menakuntukan – kedua-duanya memiliki nilai psikologi di dalam pasukan tentera Sparta.

Juga, rambut panjang memiliki perkaitan dengan kebebasan di dalam lingkungan  Lakedaimonian Arkaik, memandangkan banyak tugas-tugas yang dianggap sebagai perkhidmatan tidak dapat dilakukan dalam keadaan seseorang itu berambut panjang .

E) Fire-bearer/ pembawa jamung

Meskipun mempunyai sifat ‘laconic’ , pasukan tentera Sparta sangat mempercayai simbolisme dan kepercayaan tahyul. Sebelum sesuatu pertempuran, seorang raja Sparta akan menjalankan korban bintang sebelum permulaan kempen di luar sempadan Sparta. Api semasa korban persembahan ini akan dibawa oleh seorang pembawa jamung atau  pyrphorus, sehingga ke sempadan.

Api itu akan sentiasa menyala sepanjang pergerakan pasukan, dan diikuti oleh segerombolan binatang peliharaan seperti kambing. Antara binatang ini,  atoiades (biasanya kambing betina), akan dipilih sebagai korban utama untuk dewi Artemis Agrotera. Api tersebut juga digunakan untuk tujuan memasak dan memasang unggun oleh askar yang sedang bergerak itu.

F) Sajak, himn dan pertandingan nyanyian semasa pertempuran

Seorang askar Sparta menghabiskan masanya dengan latihan. Pada waktu rehat, mereka akan duduk bersama-sama dan menyanyikan himn. Kadangkala, nyanyian ringkas sebegitu bertukar menjadi satu pertandingan di mana setiap orang akan dipanggil untuk menyanyikan lagu karangan Tyrtaios.

Kemudian, seorang polemarchoi (pemegang gelaran senior tentera ) akan memutuskan siapa pemenangnya dan hadiahnya adalah sekeping daging yang bagus potongannya. Nyanyian walaubagaimanapun, ia tidak hanya terhad kepada kem semata.

Sebelum permulaan sesuatu pertempuran, si raja akan sekali lagi menjalankan korban untuk dewi Artemis. Pegawai tentera Sparta kemudian akan mengumpulkan semua hoplites dan barisan mereka akan mula maju ( dengan beberapa orang memakai kalungan di atas kepala mereka), sementara sang raja akan mula menyanyikan salah satu lagu karangan Tyrtaios.

Baginda akan diiringi oleh peniup seruling yang akan memainkan irama yang biasa didengari, bagi mengiringi perjalanan pasukan tersebut. Mengikut  Thucydides, lagu dan irama tersebut memastikan pergerakan pasukan adalah mengikut aturan, yang merupakan sebahagian daripada taktik pertempuran – memandangkan cara tempur Greek mengutamakan pasukan mereka menghampiri musuh dalam barisan yang utuh dan tidak terpecah.

G) Arceri/memanah

Disebabkan oleh kegemaran mereka kepada taktik pertempuran jarak dekat, tentera Sparta tidak memberikan sebarang kepentingan kepada memanah. Ia dianggap sebagai satu sifat kewanitaan.

Malah, terdapat bukti bahawa mereka lebih rela menyerah berbanding bertempur dengan musuh yang menggunakan panah, seperti satu insiden pada tahun 425 BC, apabila keseluruhan satu garison Sparta menyerah diri selepas serangan panah oleh musuh, kerana bagi mereka, ia tidak membawa kepada satu kematian yang mulia.

Walau bagaimanapun, jauh selepas itu, pasukan Sparta terpaksa juga menggunapakai taktik lain, termasuk menggunakan pemanah bagi pasukan mereka. Namun, kemungkinan kebanyakan pemanah ini adalah daripada kalangan askar upahan dari  Crete.

H) Sifat penakut

Satu tuduhan bahawa seseorang lelaki Sparta menunjukkan sifat pengecut sudah cukup untuk membuatkan dia dijatuhi hukuman oleh kerajaan di mana dia tidak dibenarkan memegang apa-apa jawatan di dalam negara Sparta. Sekiranya tuduhan itu terbukti, orang tersebut akan dihalang daripada menjalakan sebarang kontrak atau perjanjian. Dia akan dipaksa memakai jubah khas yang berwarna-warni dan mencukur sebahagian daripada janggutnya.

Kebiasaannya, tindakan ini mendorong kepada si tertuduh mengambil tindakan membunuh diri akibat malu, termasuk menggantung diri atau sengaja mati dalam pertempuran seterusnya. Antara kelakuan yang dikatakan menunjukkan sifat pengecut adalah menyerah diri semasa pertempuran atau terlepas mengikut pertempuran.

I) Hamba atau pejuang hoplite

Adakalanya golongan helot diambil juga sebagai pejuang di dalam pasukan tentera Sparta. Antara contohnya adalah semasa kempen Plaataea , di mana pasukan Sparta telah merekrut lebih daripada  30,000 orang helot bersenjata untuk mengiringi  10,000  hoplite.

Mereka membawa senjata ringan dan menjadi bantuan semasa peperangan itu berlaku. Walaubagaimanapun, menjelang waktu Peperangan  Peloponnesia, Sparta aktif merekrut dan melatih hoplite helot .

Malah, kumpulan pertama telah dibebaskan sebaik mereka kembali daripada kempen Thracia yang berlangsung hampir 3 tahun sekitar 421 BC. Sementara itu, askar yang tinggal di Sparta menggunakan neodamodeis atau penduduk baru, kumpulanlain hoplite helot yang telah dilatih dengan lebih baik.

Trend ini berlarutan pada waktu-waktu tertentu dengan kebanyakan neodamodeis diberikan tanah di sepanjang sempadan negara. Walaubagaimanapun, yang lebih dihargai oleh mereka adalah pembebasan, dan ni terbukti semasa Pertempuran Leuctra, di mana mengikut Xenophon, Sparta menawarkan kerakyatan kepada mana-mana helot yang menawarkan diri untuk perkhidmatan semasa perang tersebut. Lebih 6000 hamba abdi telah menyertai perkhidmatan tersebut…


Konspirasi British Yang Melahirkan Negara Yahudi

Empayar British merupakan empayar terbesar yang dapat disaksikan pada kurun ke-19 M. Dalam masa yang sama, British juga amat terkesan dengan pergabungan kuasa dunia lain semasa P3rang Dunia Pertama (WWI) iaitu Pembentukan Kuasa Pusat (Central Power) atau Empayar-empayar Pusat (Central Empire) antara Empayar Kekhalifahan Uthmaniah, Jerman, Austria-Hungary dan Bulgaria.

Kuasa Pusat pada awalnya dianggotai oleh Jerman dan Empayar Austria-Hungary sahaja, namun Uthmaniah dan Bulgaria menyertai mereka pada Tahun 1914.

Terdesak untuk memenangi P3rang Dunia Pertama, British, bersama-sama dengan Perancis dan Russia mewujudkan ‘Triple Entente’ atau Kuasa Bersekutu (Allied Power). Selain itu, British tidak mampu memenangi p3rang dengan Uthmaniah yang sangat besar dan berkuasa itu, melainkan dengan memvsnahkan empayar tersebut dari dalam.

Oleh itu, British perlu membuat konspirasi terancang bagi memvsnahkan Uthmaniah dari dalam. Dengan melemahnya Uthmaniah ini, Kuasa Bersekutu pasti dapat mengal@hkan Kuasa Pusat. Untuk mengurangkan kuasa Uthmaniyah, British perlu membuat perjanjian kemerdekaan dengan Negara Arab.

Namun begitu, British juga menjanjikan Palestin sebagai ‘Tanah air’ kepada pend4tang Yahudi demi untuk meraih sokongan Pergerakan Yahudi Sedunia iaitu Zionist.

Penglibatan British di Timur Tengah bermula pada zaman Raja Edward VII yang menaiki takhta pada Tahun 1901. Baginda berminat untuk melihat empayar British yang ditadbirnya menjadi sangat berkuasa dan menaungi seluruh dunia.

Justeru itu, Britih melihat India adalah tempat terbaik untuk dijadikan tapak empayar keduanya dan Terusan Suez menjadi sangat penting untuk kedudukan geopolitikal British ke Asia untuk memudahkan pergerakan t3ntera dan sumber dari India ke Eropah dan berbalik semua ke India.

Untuk mencapai cita-cita tersebut, British menjadi satu-satunya kuasa imperialis barat yang memasakkan kakinya ke Timur Tengah dengan mengvasai Pelabuhan Aden dan Mesir.

British telah mengilhak Mesir daripada Turki Uthmaniah pada Tahun 1882. Pada tahun 1914, Mesir bertukar kepada Negara Perlindungan British dan Kaherah menjadi Pusat Kekuasaan British di Timur Tengah.

Kehadiran kuasa imperialis barat di Timur Tengah menjadi sangat strategik kepada British kerana Turki Uthmaniah di bawah pemerintahan Sultan Mohammad V telah membuat perikatan dengan negara Jerman membentuk Kuasa Pusat (Central Power).

P3rang Dunia Pertama yang tercetus pada Ogos 1914 menjadi titik perubahan kepada kekvasaan barat di Timur Tengah. Di Eropah, kemaraan T3ntera Jerman disekat dengan dahsyatnya oleh perikatan T3ntera British dan Perancis sepanjang Barisan Hadapan Barat (Western Front).

Di Timur pula, T3ntera Russia bertempur dengan T3ntera Jerman dan Empayar Austria-Hungary dengan keadaan yang sangat dahsyat. Ribvan t3ntera kedua-dua pihak mavt dalam pertempuran-pertempuran.

Perdana Menteri Britain ketika itu, H.H. Asquith bersama-sama dengan kabinetnya termasuklah Winston Curchill merancang untuk mengubah strategi bagi mengatasi Kuasa Pusat dalam p3rang tersebut. Beliau memandang ke arah Timur Tengah sebagai jalan penyelesaiannya.

Britih melihat cara memenangi p3rang tersebut ialah dengan s3rangan dalaman ke Empayar Uthmaniah, selain daripada kekuatan ketumbukan T3ntera Kuasa Bersekutu. S3rangan yang dipanggil s3rangan lembut di bawah perut (soft underbelly) oleh Curchill itu ialah untuk meny3rang Turki Uthmaniah.

Oleh itu, British merancang untuk meng4lahkan Turki Uthmaniah melalui diplomasi yang digerakkan dengan rasuah, subversi dan penjanjian berganda atau serampang tiga mata. Kesemua cara ini difokuskan ke Turki Uthmaniah,

British berpakat dengan Perancis dan Russia untuk membincangkan apa yang akan dibahagikan di wilayah negara jajahan mereka itu selepas menang p3rang tersebut. Kaedah ini mengukuhkan perikatan antara mereka.

British menjanjikan Konstantinopel (Istanbul) kepada Russia, yang menjadi tapak pelabuhan terkaya yang boleh dimenangi oleh Russia. Itali pula dirasuah untuk menyertai Kuasa Bersekutu dengan menjanjikan wilayah Turki.

Strategi British turut melibatkan subversi baharu iaitu Nasionalisme. Nasionalisme Arab dan Turki yang disemaikan melemahkan lagi empayar Turki Uthmaniah, apabila Pemuda Turki mer4mpas kuasa pada Tahun 1908.

Negara-negara Arab pula mahu mewujudkan negara tersendiri dan bukan lagi dibayangi oleh pe.naklu.kan Turki Uthmaniah. Idea nasionalisme tersebut berjaya menarik perhatian Arab untuk member0ntak terhadap Turki Uthmaniah, lebih-lebih lagi apabila British menjanjikan mereka akan dapat kemerdekaan dan membentuk negara Arab di Timur Tengah seperti Empayar Abbasiyah ataupun Umayyah.

DI Semenanjung Hijaz, Shariff Hussein, Raja Hijaz ketika itu merancang untuk meluaskan lagi dominasi kekuasaannya. Sebagai Ahli Bait dari keturunan Bani Hashim, Shariff Hussein melihat keluarganya mempunyai legitimasi untuk memerintah empayar Arab Islam selepas kejatuhan Turki Uthmaniah. Shariff Hussein membuat perikatan dengan British untuk menewaskan Turki Uthmaniah dalam pep3rangan pember0ntakan Arab-Uthmaniah.

Pada Bulan Julai 1915, Shariff Hussein menghantar surat kepada Sir Harold Mc Michael, pesuruhjaya tinggi British di Kaherah mengatakan baginda akan menggerakkan ketumbukan T3ntera Arab dalam jumlah yang besar untuk meny3rang Turki Uthmaniah.

Sebagai ganjarannya, Shariff Hussein meminta kemerdekaan kepada negara Arab untuk diperintah olehnya. British menghantar surat balas pada bulan Ogos menyatakan sokongan kepada penubuhan negara Arab tersebut.

Oleh itu, Shariff Hussein bersama anak-anaknya, Putera Faisal dan Putera Abdullah mengumpulkan t3ntera yang sangat ramai dalam kalangan bangsa Arab untuk berarak meny3rang T3ntera Uthmaniah bagi men3waskan pendudukan Turki Uthmaniah di Tanah Arab.

Ketumbukan T3ntera Arab yang besar itu diperintah oleh Putera Faisal yang mempunyai daya karisma yang tinggi.

Namun begitu, tanpa pengetahuan pihak Arab, British membuat perjanjian senyap-senyap di London antara Mark Sykes, Pegawai Hubungan Luar Britain dengan rakan Perancisnya, Francois George Picot pada Tahun 1916 bagi merancang landskap Timur Tengah selepas p3rang sirna.

British kenalpasti bahawa ia merupakan gerakan yang sangat penting untuk bekerjasama dengan Perancis dalam memenangi p3rang dengan Turki Uthmaniah. Menerusi perjanjian antara kedua-dua pegawai hubungan luar ini, Perjanjian Sykes-Picot termeterai pada tahun 1916 iaitu bahagian A akan diberikan kepada Perancis dan Bahagian B akan dimiliki oleh British.

Dalam perjanjian tersebut, Zon A ialah kawasan pemerintahan Perancis berwarna biru dengan Pelabuhan Assyria yang sangat diidamkan mereka. Kawasan bewarna Merah pula ialah kawasan pemerintahan British. Kawasan Iraq yang kaya dengan minyak itu sangat didambakan oleh British.

Palestin pula berwarna kuning menandakan wilayah antarabangsa kecuali Haifa yang menjadi bandar pelabuhan British. Mudah British untuk membawa keluar hasil minyak dari Iraq.

Putera Faisal dan Putera Abdullah yang tidak tahu menahu berkenaan dengan penjanjian sulit kedua-dua negara itu meneruskan kempen kemerdekaan terhadap Uthmaniah. Mereka memulakan kempen ket3nteraan pada Bulan Jun 1916.

Pember0ntakan Arab terhadap Uthmaniah bermula dengan meny3rang pos kawalan Uthmaniah di Tanah HIjaz dan meny3rang landasan keretapi Uthmaniah di Hijaz yang menghubungan Madinah dengan Damsyik.

Dalam masa yang sama, British melancarkan kempen ket3nteraan dari Kaherah ke Palestin untuk merampas Terusan Suez dan Kawasan Levant dari genggaman Uthmaniah, manakala dari sebelah Pantai Timur Semenanjung Arab pula (dari Teluk Parsi), British menjalankan kempen ket3nteraan untuk mengawal telaga minyak yang sangat banyak di Iraq.

Jeneral British, Edmund Allenby berjaya menyeberang Terusan Suez dan tiba di Palestin pada musim luruh pada tahun 1917. T3ntera Arab pula dipanggil sebagai T3ntera Utara (Northern Army). Pep3rangan di ‘Western Front’ masih tidak memihak kepada Britain. Walaupun T3ntera Jerman dapat disekat, kadar kem4tian T3ntera British di sana sangatlah tinggi.

David Lloyd George, Perdana Menteri Britain yang baharu dilantik pada penghujung 1916 merasakan perlu untuk meningkatkan kekuatan T3ntera Bersekutu. Beliau cuba untuk memikat Amerika Syarikat untuk menyertai Kuasa Bersekutu.

Lloyd George percaya ada satu organisasi yang sangat berpengaruh dan boleh mempengaruhi Negara Amerika Syarikat untuk menyertai mereka. Organisasi tersebut ialah sekumpulan individu yang sangat kaya-raya, Elitis Yahudi.

Namun begitu, pada zaman tersebut, kebanyakan Elitis Yahudi ini pro-jerman dan ada hubungan yang baik dengan Pegawai Hubungan Luar Kaiser Jerman. Organisasi Yahudi terbaharu, Zionisme juga ditubuhkan di Berlin.

Organisasi Zionist ditubuhkan pada Tahun 1897 selepas Theodor Herlz menerbitkan sebuah buku yang bertajuk Der  Judenstaat Versuch dalam bahasa Jerman yang bermaksud “Negara Yahudi”. Namun begitu, sentimen anti-semitisme meningkat di Eropah Timur terutamanya di Austria-Hungary dan Russia.

Pembvnuhan etnik Yahudi di Russia secara besar-besaran menyebabkan Yahudi mewujudkan Hovevei Zion (Pencinta Zion) di kota-kota Russia. Mereka memulakan kempen memungut dana dan menaja penghijrahan Yahudi ke Palestin.

Peningkatan Anti-Semitism terutamanya selepas kongres Zionist Pertama diadakan di Basel menyebabkan Theodor Herlz merasakan Yahudi sudah tidak selamat lagi di Eropah dan sebagai penyelesaiannya, Yahudi perlu ada negara tersendiri.

Gerakan Zionisme menjadi inspirasi kepada penghijrahan besar-besaran Yahudi ke Palestin. Sebelum penghijrahan besar-besaran Yahudi ke Palestin, terdapat kelompok Yahudi  Ultra-Ortodoks terawal yang berhijrah ke Timur Tengah dan membentuk Yishuv Lama. Yishuv dalam Bahasa Ibrani bermaksud petempatan.

Yishuv lama ini terdiri daripada Yahudi Sephardik (dari Sepanyol) yang bertutur dalam Bahasa Ladino (Bahasa Yahudi di Sepanyol) dan datang ke Palestin pada kurun ke-13 M, di akhir era Pemerintahan Mamluk. Selain itu, terdapat Yahudi Ortodoks yang berbahasa Arab dan mengenakan pakaian Arab. Mereka merupakan kelompok Yahudi yang telah wujud di sana sejak zaman sebelum Islam lagi.

Yishuv baharu wujud selepas peristiwa Aliyah Pertama (1882), yang mana sebahagian besarnya merupakan Yahudi AshkeN4zi Hassidik yang berbahasa Yiddish. Gelombang-gelombang penghijrahan seterusnya banyak daripadad Yahudi AshkeN4zi, iaitu diaspora Yahudi di Jerman dan sekitarnya.

Pada penghujung 1914, populasi Yahudi hanyalah 8% sahaja berbanding penduduk asal Palestin yang rata-ratanya merupakan Kaum Arab Palestine.

Ketua Zionist di Britain,  Chaim Wezmann melobi kerajaan British untuk menyokong penghijrahan Yahudi beramai-ramai ke Palestin setelah Turki Utmaniah dikalahkan.

Pada awal 1917, Perdana Menteri Lloyd George melihat Yahudi sebagai golongan yang berpengaruh di peringkat antarabangsa, menjadikannya yakin dengan pergerakan Zionisme boleh mempengaruhi keputusan pep3rangan dengan Kuasa Pusat.

Seterusnya, pada bulan Mac 1917, Mark Sykes memulakan rundingan dengan Weizmann. Weizmann menegaskan bahasa Yahudi hanya inginkan Palestin sahaja untuk membina negara mereka. Dalam tempoh rundingan tersebut, P3rang di Barat sedang memihak kepada Kuasa Pusat.

Teknologi kapal selam Jerman yang sangat canggih menyebabkan Britain kehilangan banyak kapal-kapal dagangnya. Walaupun Amerika Syarikat telah menandatangai perjanjian untuk menyertai Kuasa Bersekutu, Presiden Woodrow Wilson belum mahu menghantar T3nteranya ke Eropahh.

Keadaan di Western Front juga sangat teruk dengan kekalahan di pihak Britain dan Russia. Russia pula di ambang kemusnahan selepas kekalahan teruk dengan T3ntera Jerman. Czar Russia dijatuhkan oleh revolusi rakyatnya menerusi rampasan kuasa Duma.

Kejatuhan Russia ini menyebabkan Kuasa Bersekutu hampir mengalami kekalahan dalam P3rang Dunia Pertama. British dan Perancis tidak mampu menewaskan Jerman di Eropah tanpa kekuatan Russia. Dalam masa yang sama, bahagian risikan British mendapati Yahudi mempunyai pengaruh yang besar dalam Parti Bolshevik di Russia, gerakan revolusi terbaharu yang menentang Duma (Duma berasaskan kapitalisme, Bolshevik lebih ke arah Sosialis).

British bimbang jika Russia menarik diri dari pep3rangan dengan Jerman di Eropah, mereka akan kalah dalam p3rang tersebut. Lebih-lebih lagi dengan keengganan Amerika Syarikat menghantar T3ntera mereka.

George Lloyd perlu bertindak bagi mengelakkan Russia menarik diri dari p3rang tersebut. Beliau mengarahkan Setiausaha Luar Britain, Arthur Balfour untuk mencipta sesuatu perkara yang boleh menarik perhatian Yahudi menyokong mereka.

Arthur Balfour mengutuskan surat kepada Lionel Walter Rothschild, Baron Rothschild Kedua, Ketua komuniti Anglo-Yahudi. Dalam surat tersebut dinyatakan,

“His Majesty’s Government view with favor the establishment in Palestine of a national home for the Jewish people and will use their best endeavours to facilitate the achievement of this object.”

Yang bermaksud: Kerajaan Diraja (Britain) berminat untuk membina di dalam Palestine, negara untuk orang Yahudi dan akan menggunakan cara terbaik untuk membantu memastikan objektif ini tercapai.

Surat ini sangat bertentangan dengan perjanjjian awal di antara Sykes-Picot dan Hussein-McMahon. Walaubagaimanapun, deklarasi Balfour diumumkan secara umum pada 2 November 1917, hanya selepas T3ntera British berjaya menawan Palestin.

Deklarasi Balfour ini disifatkan sebagai kesilapan terburuk Empayar British oleh akhbar The Guardian. Deklarasi ini juga menjadikan British sebagai kuasa Eropah pertama yang mendokong cita-cita penubuhan negara Yahudi di Palestin.

Shariff Hussein menuntut Palestin sebagai hadiah kemerdekaan negara Arab setelah kemenangan berpihak pada pakatan mereka (perjanjian Hussein-McMahon). Namun, deklarasi Balfour menentang semua tuntutan Arab.

Penghijrahan Yahudi bertambah banyak selepas disokong oleh British. Pada tahun 1917, populasi Yahudi hanya membentuk 80,000 orang sahaja jika dibandingkan dengan 700,000 ke 800,000 orang Peribumi Arab di sana.

Diskriminasi British bermula dengan mengelaskan penduduk Palestin sebagai Yahudi dan Bukan Yahudi, walaupun Yahudi hanya minoriti di sana. British juga mengatakan bahawa Palestin adalah tanah Yahudi, kaum lain tiada identiti yang khusus di sana (menurut British).

Deklarasi Balfour bukanlah perjanjian ataupun persefahaman, malahan ia adalah deklarasi mutlak British (tanpa meminta persetujuan negara atau bangsa lain) untuk menyokong penubuhan Negara orang Yahudi di Palestin.

Beberapa hari selepas deklarasi Balfour diumumkan, Bolshevik mengambil alih kuasa di Russia. Lloyd George berharap agar tindakan British dapat menarik hati pihak Yahudi di Russia dan Russia tidak mengundurkan T3nteranya dalam menghadapi Jerman di Barat.

Malangnya, kesemua Yahudi dalam Parti Bolshevik menganut fahaman komunis dan sosialis. Mereka membuat deklarasi umum mengatakan bahawa Zionisme ialah idea kapitalis dan mereka menentang penubuhan Zionisme.

Beberapa minggu kemudian, Russia mengundurkan T3nteranya dari medan p3rang (bertentangan dengan harapan British) dan membuka arkib lama Czar, lalu mendedahkan perjanjian-perjanjian sulit British dengan Russia untuk menjatuhkan Turki Uthmaniah.

Pendedahan maklumat ini menjatuhkan air muka Kuasa Bersekutu kerana mereka banyak membuat tipu helah dalam P3rang Dunia Pertama tersebut, walaupun secara umum British mengatakan mereka menyokong Nasionalisme dan demokrasi.

Pendedahan Bolshevik menjadikan Shariff Hussein menjadi syak wasangka kepada keikhlasan British untuk membantu dalam p3rang Arab-Uthmaniah. Baginda mula mempersoalkan tindakan British yang tidak mahu memberikan kemerdekaan dan tindakan mereka memisahkan Dunia Arab kepada Zon A dan Zon B.

Walaupun syak wasangka Arab meningkat, pada 11 Disember 1917, Jeneral Allenby, Sykes, Picot dan watak-watak T3ntera Bersekutu memasuki Jerusalem dengan berjalan kaki sebagai simbol kemenangan.

Dalam masa yang sama, pemimpin-pemimpin p3rang Bangsa Arab tidak kelihatan. Bimbang dengan kedinginan Bangsa Arab, British mengutuskan surat dan berjanji akan memberikan kemerdekaan kepada mereka. Jeneral Allenby sangat mengharapkan bantuan Arab untuk menewaskan Uthmaniah dan Shariff Hussein pula terus berpegang pada janji British.

Pada April 1918, Weizmann dan Suruhanjaya Zionist Antarabangsa datang ke Jerusalem dan meletakkan batu asas pembinaan Universiti Hebrew di sana. Saat ini merupakan detik permulaan meletusnya kebencian Bangsa Arab terhadap kolonialisasi Yahudi.

Semasa Weizman dan Rabbi Yahudi berjumpa dengan Jeneral Allenby, mereka menuntut supaya pihak British mengotakan janji mereka dalam Deklarasi Balfour.

Pada 1 Oktober 1918, T3ntera British yang diketuai oleh Allenby bersama-sama dengan T3ntera Utara yang diketuai oleh Putera Faisal berjaya memasuki Damsyik dan memaksa T3ntera Uthmaniah berundur ke Syria.

Kemenangan tersebut menjadikan Putera Faisal menjadi wira Bangsa Arab. Baginda dilihat sebagai pembebas Bangsa Arab dari ta.klu.kan Turki Uthmaniah. Putera Faisal diangkat menjadi Gabenor Damsyik oleh orang-orang Arab walaupun ditentang oleh Jeneral Allenby.

Ketika itu, Allenby tahu bahawa Syria akan diserahkan kepada Perancis. Mereka tidak akan mengiktiraf Putera Faisal sebagai pemerintah yang mempunyai legitimasi. Kerajaan Turki Uthmaniah berjaya dikalahkan sepenuhnya pada 30 Oktober 1918.

Seterusnya, p3rang Dunia Pertama di Barat juga berakhir pada 11 November 1918. British dan Kuasa Bersekutu memenangi p3rang tersebut setelah kejatuhan Uthmaniah.

Konferens keamanan diadakan di Versailles pada awak 1919. Konferens yang disertai oleh ketua-ketua Negara Bersekutu seperti Perdana Menteri Perancis, Clemenceau, Presiden Amerika Syarikat, Woodrow Wilson dan ramai lagi untuk membincangkan ghanimah p3rang wilayah Uthmaniah.

British perlu mengotakan janji-janjinya kepada Perancis, Russia, Yahudi dan juga Arab. Ketika itu, Kuasa Bersekutu dilihat sebagai mempunyai kuasa yang tidak terhad dan boleh mengawal mana-mana Negara. Pertikaian berlaku apabila British dan Perancis menentang idea Woodrow Wilson untuk mewujdukan ‘New World Order,’ iaitu negara-negara yang merdeka dengan nasionalisme masing-masing.

Bangsa Arab Palestin juga mahukan kemerdekaan. Dalam masa yang sama, Putera Faisal juga hadir di Versailles untuk menuntut janji-janji manis British. Namun, masa depan Timur Tengah lebih ditumpukan kepada Perjanjian Sykes -Picot yang membahagikan Dunai Arab kepada dua zon, di antara British dan Perancis.

Arthur Balfour dalam nota rasminya semasa ucapan keamanan di Versailles mengatakan bahawa Empat Kuasa Terbesar (British, Amerika, Perancis dan Itali) komited dengan Zionisme, dan Zionisme boleh jadi betul atau salah, baik atau buruk, berakar umbi pada tradisi yang lama. Dan keperluan masa kini dan harapan masa hadapan jauh lebih penting daripada keinginan dan prasangka 700,000 orang Arab (di Palestin) yang masa kini menetap di Tanah Purba tersebut.

Arthur Balfous secara sinisnya mengatakan,

“so far as Palestine is concerned, the power have made no declaration of policy which at least in letter they have not always intended to violate.”

Yang bermaksud, setakat yang berkaitan Palestin, yang berkuasa tidak membuat deklarasi berkaitan polisi dan yang setidak-tidaknya mereka tidak bermaksud untuk melanggarnya polisi tersebut.

Konferens Keamanan Versailles dirumuskan pada 28 Jun 1919 dengan penubuhan Liga Bangsa-bangsa (League of Nations), Badan Antarabangsa Pertama berkaitan dengan keamanan dan keselamatan. Perjanjian Versailles memutuskan dalam Artikel 22 (Covenant of the League of Nations), Wilayah Arab dan sekitarnya yang dirampas daripada Empayar Uthmaniah mestilah ditadbir oelh Mandat Negara Eropah.

Oleh itu, British dan Perancis diberikan autoriti untuk mentadbir wilayah Uthmaniah di Syria dan Levant. Pada 21 November 1919, pihak Perancis yang diketuai oleh Francois Georges Picot dan Jeneral Gourad tiba di Beirut dan memulakan pemerintahan mandat di Syria dan Lebanon.

Tidak lama selepas itu, Putera Faisal ditabalkan menjadi Raja Syria oleh orang-orang Arab menyebabkan Jeneral Gourad menjadi berang. Perancis menggerakkan jentera-jentera p3rangnya menyebabkan Putera Faisal terpaksa berundur ke Palestin pada 7 Ogos 1920.

Janji-janji British untuk memberikan kemerdekaan kepada Dunia Arab sebagai sebuah negara  yang merdeka kini hanya tinggal janji. Janji yang dicapati serta manifesto bukan kitab suci. Kuasa Barat mahu membahagi-bahagikan dunia Arab untuk melemahkan mereka.

Tidak lama selepas itu, Perancis membahagikan lagi wilayah yang ditadbirnya kepada Mandat Syria dan Mandat Lebanon, manakala British membahagikan wilayah mandatnya kepada Mandat Palestin dan Mandat Transjordan.

Mandat British di Mesopotamia atau Iraq sangat penting untuk sumber ekonomi British, namun rakyat Iraq menolak penjajahan tersebut. British seterusnya menabalkan Raja Faisal menjadi Raja di Iraq pada Tahun 1921 untuk meredamkan Pember0ntakan.

Shariff Hussein masih mengharapkan janji-janji British untuk memerdekakan seluruh Tanah Arab di bawah pentadbirannya sebagai Ahli Bait dari keturunan Bani Hashim. Walaupun anak keduanya, Raja Abdullah dirajakan di Transjordan, impian Shariff Hussein menjadi kabu apabila Bani Saud, pesaingnya merampas Hijaz dari genggaman Bani Hashim dan menubuhkan negara Arab Saudi yang merdeka.

British mula mentadbir di Palestin pada tahun 1920. Mereka tidak bercadang untuk berundur dari Palestin. Deklarasi Balfour dan penubuhan Mandat British di sana menarik ratus ribuan immigran Yahudi baharu.

British mewariskan tanah Palestin yang rapuh antara penduduk asal dan pendatang Yahudi Eropah. Bagi penduduk asal, Yahudi yang datang ke sana sama sahaja seperti kuasa penjajah yang lain.

Yahudi pula didanai oleh pertubuhan Zionisme dan elitis-elitis kaya Yahudi yang membiayai mereka membeli tanah dan membina petempatan mereka. Ketiadaan Sultan Uthmaniah yang mengawal akta tanah di sana menyebabkan tanah Palestin dapat dibeli sewenang-wenangnya.

Pertambahan immigran Yahudi dan Pelan Pembinaan Negara Yahudi di Palestin menyebabkan penduduk asal menjadi berang. Mereka tidak mahu menyerahkan tanah mereka yang berdaulat kepada bangsa Eropah untuk membina negara di sana. Orang Arab kenalpasti Yahudi sebagai penjajah dari Eropah.

Orang Arab yang majoriti (lebih kurang 700,00 orang) tidak mahu menyerahkan tanah mereka, rumah mereka, perkampungan mereka dan bandar-bandar mereka kepada etnik minoriti yang menjadi immigran.  Palestin juga dinamakan berdasarkan nama bangsa mereka iaitu Palestinian, sejak dari zaman Rom lagi.

Sekitar Tahun 1930-an hingga 1940-an, Immigran Yahudi membanjiri Palestin disebabkan ancaman peristiwa Holoc4ust oleh T3ntera N4zi Jerman. Kebanjiran Yahudi ini meningkatkan rasa tidak puas hati dalam kalangan orang Arab menyebabkan mereka mula meny3rang komuniti pendatang yang terlalu ramai.

Pember0ntakan Arab pada Tahun 1936 hingga 1939 menyebabkan British membantu Yahudi menubuhkan Haganah, unit separa T3ntera siap bersenjata untuk mengawal keT3nteraman.

Namun begitu, Orang Yahudi turut menubuhkan organisasi pengganas iaitu Irgun dan Lehi (Haganah juga dilihat sebagai organisasi pengganas) yang membuat s.eran.gan gerila bagi membalas se.ran.gan orang-orang Arab.

Kebangkitan Arab menentang penubuhan negara Haram Yahudi di tanah mereka mendapat respons daripada British. British menghadkan kemasukan Bangsa Yahudi ke Palestin melalui dasar kertas putih 1939.

Tindakan British ini menyemarakkan keganasan dalam organisasi Yahudi. Sekitar tahun 1942 hingga 1944, ketika British sibuk dengan P3rang Dunia Kedua, pengganas Irgun dan Lehi melakukan Pember0ntakan dan meningkatkan Aliyah Bet (Aliyah yang tidak sah) di Palestin.

Irgun dan Lehi melakukan pelbagai keganasan seperti meletupkan Hotel King David di Jerusalem pada Tahun 1946 dan melakukan pembvnuhan beramai-ramai di Deir Yassin sebelum British keluar dari sana sekitar pertengahn 1948.

Dan konflik antara pendatang Yahudi dan Penduduk Asal Palestin berlanjutan dengan penubuhan Negara Haram Israel dan tidak terhenti sampai ke hari ini. Punca utama keganasan ini ialah muslihat British dalam menewaskan Kerajaan Turki Uthmaniah, perjanjian-perjanjian yang penuh muslihat dan Deklarasi Balfour yang memihak kepada Yahudi (walaupun tiada guna apa pun untuk British).

Rajah 9: Peta Tahun 1929 Majalah TIME dengan artikel bertajuk “Islam vs Israel” – Peta ini jelas menunjukkan tiada negara bernama Israel pada tahun 1929.

RUJUKAN: